text:
2. Matut nna 1994 ning hta Ningbaw Kaba Maran Brang Seng a lakhtak hta kalang mi gasat gala jahkring na matu ga sadi galaw sai. Dai lang na ga sadi gaw, sinat laknak n jahkrat ai sha, gasat gala jahkring tawn nhtawm, gaw sharawt bungli jawm galaw na hte, saboi ntsa e mungmasa jawm jahta na, ngu ai lam re. Dai hte maren, Dr. Tu Ja woi awn ai KIO kasa ni National Conference hpe ngut hkra sa lawm tim, an nau ni ra ai hku kachyi mi pyi n byin pru wa ai hpe mu lu sai.
3. Gasat gala jahkring ai (17) ning laman, anhte a matu hpa akyu n pru ai sha n-ga, hkrat sum mat ai lam ni tsun n dang, hti n dang rai mat sai. Laknak n jahkrat ai mi nga tim, sinat laknak hpai da ninglen, gap n mai ai sinat chyasi hpai tawn ai hku rai saga ai.
4. Sammung hkai rem dabang kaw myu tsaw share manang ni hpe dasang wa gap sat kau ai. Dung (6) na Agyi Zinghtung hte manang ni hpe majoi mi zingri sat kau ya ai. Anhte sinat hpai nga ninglen n mai gap ai. Maroi n ni ngu ai gaw dik mat sai. Dai ten hta KIO Tingnyang Up Malai Dr. Tu Ja gaw, Myitkyina e, Myen sa-wa Thein Zaw hpe madi shadaw ai mungshawa zuphpawng kaba hta, tingnyang ntsa de lung dung nna, Myen ga rawt shaga lai wa sai. Shagri pyi dang mi daram madawn kau mayu dik sai.
5. Du Kaba Dr, La Ja hku nna Buga Company a managing director galaw nga ai ten hta, Myen sa-wa kaichyan M-I (8) kaw na Capt. Thant Zin tsun ai ga gaw, "U La Ja, lawan di u, ntsa palawng hta hpun u; Thainghmu la taw nga sai; lawan lawan," nga nna tsun lai wa yu sai. Dr. La Ja ngu ai wa gaw, KIO Ginjaw Salang langai n rai ni? Myen du jum langai mi sha me, hpyenma langai hpe shadut ai zawn nga tsun ai gaw, anhte rudi mungchying (Ethnics) ni hpe madang shanem nna kanawn mazum ai lam n ang ai i?
6. Uru lungseng maw ginra mahkra hpe Myen hpyen ni "U-paing, Achyu-tu" ngu nna zing madu la kau ai; Shanglawt ni kanip pyi n mai mat ai; jaw ai i? Hkam lu na i?
7. Lai sai 2009 ning hta, Gwihka Maw e, Miwa Misan Company, Myanmar Dagaung Company, Panghuk Duwa Company, ndai company masum e lu shaw la kau ai gumhpraw gaw, Uro wan 1000 jan re. Amercan dollar hku sawn yang wan 2000 daram re. Kaga shinggan de mayun dut sha ai (Black market) n lawm ai. KIO ni tara shang kade lu la ai lam n chye tim, mungshawa ni lagu chye lawm ai hku nga yang, salang ni kumhpa jaw ai Myen gumhpraw sen 200 daram sha re lam chye lu ai.
8. Myen ni gaw, KIA gasat na jarik kase mat nna, 2012, Sept. (1) ya shani, Company kru de aming hku karum hpyi sai. Sept. (10) ya shani Singapore Bank kaw na ndai Company kru a gumhpraw dollar wan 600 remit galaw la sai. Tsun ga nga yang, dai gumhpraw ni gaw, (17) ning gasat gala jahkring ai laman, anhte a lamu ga na shaw la ai nhprang sut rai hte lu ai gumhpraw ni rai nhtawm, dai gumhpraw hte anhte hpe sat na nat na laknak bai shagreng la ai lam rai nga ai. Urat sau hte urat shan kangau ai lam nan rai sai.
9. Dai re majaw Myen hte gasat gala jahkring na lam; lakmat htu na lam gaw gara hku myit yu tim n hkawn lu mat saga ai. Lahkawng lang lakmat htu yang, lahkawng lang agying agang machyi hkrum saga ai. Uru Sengmaw ginra hpe mung prat dingsa Myen a lata de n mai ap ai. Myen ngu ai hpe tsep kawp n mai ganip shangun sai. Anhte nan ja ja jum tek madu nna hparan ra sai. Anhte amyu ni lawan rawt galu kaba ra sai law.
Lakin Dai Gyung
Singapore.


c: text/html

text:
HTIM GANAW MAJAN HPE HTIM GANAW MAJAN HTE
Labels: Ning Mu
11 comments:
- Ma Tin said...
-
Sau Nan Du wa nang na ningmu ni kaja ai,ngai na ningmu gaw ,ya du hkra AWM DAWM KUN? ,Munghpawn kun? grai nlu daw dan ai majaw asan sha nlu ndau shi ai ngu mu mada ai galoi du naw la alet dudaw sai hkaw na kun? ngu myit puba let akyu hpyi nga ga ai lawan dawdan lu mu ga
- August 13, 2012 at 12:02 PM
- Sau pyaw la said...
-
Dai daram ram an hte jinghpaw ni hpe sat shamyit na sai nga mungkan ting chye taw sai hpa rai aten garawt taw ai kun ? ngai gaw awm dawm yaw AWM DAWM mungkan ting na jinghpaw ramma ni yawng wa manit ngu aming jaw dat manu law
- August 13, 2012 at 12:07 PM
- Myu Sai said...
-
Shang Lawt KIO/KIA gaw AWM DAWM SHANGLAWT AI WUNPAWNG MUNGDAN hpe yaw shada ai gaw rai na re. Dai majaw mung KNO/UKA hte langai sha shabawn kau ai lam rai nga ai, ngu chye na ai.
Rai tim Munghpawm Myen Mungdan ngu ai ningmu hku yu yang, Federal Democracy Kachin State hpe tsun shakut ai gaw, mungmasa hku hkap la lu na ga hpe tsun shaga nga ai rai na re. Awm Dawm ngu ndau shana dat jang, Myen shawa yawng Hpyen Asuya hte myit mang bai hkrum mat nna n-gun bai shajat ya ai tai na tsang sam ma ai.
Bai nna Awm Dawm gasat na matu shajin ai lam hta lam magup garai n jin ai mung rai nhten. Dai majaw Awm Dawm a matu hkyen lajang ai rai tim shana gaw garai n shana dat ai lam mai byin ai. Jin wa jang gaw shana wa kun, ngu myit mada ala nga nngai. Annau ni arang grai bang sai majaw AWM DAWM de yawng ai lahkam she woi htawt marit, ngu Myu a Ningbaw Ningla yawng hpe lajin dat nngai law.
- August 13, 2012 at 4:27 PM
- Anonymous said...
-
Dai ni na Thein Sein Myen asuya a simsa lam masa hpe tsep kawp nmai hkap la ai ngu mu lu ai. Awng Min wa woi awn nga ai simsa hpung ni gaw maigan gumhpraw (USD) shang wa na hkyen ai lachyum sha rai nga ai. Daini Norway Asuya woi awn ai peace fund gaw Yangon kaw nga ai Thein Sein Asuya quasi-civil society rai nga ai Myanmar Egress ni sha akyu hkam sha wa ra re ngu mu mada ai. Lachyum gaw Myen amyu ni sha re. Dai majaw KIO/KIA hte simsa lam bawngban ai hpawng hta Myanmar Engress na masha ni hpe nmai hkap la na re ngu shadum dat mayu ai. Myanmar Peace Centre mying hte dollar hkam ai lachyum sha rai na malu ai.
Tsun mayu ai gaw lahta na laika ngau hte comments ni hpe madi shadaw ai lam tsun mayu ai re.
- August 13, 2012 at 7:55 PM
- Anonymous said...
-
Awm dawm shanglawt gaw grau kaja ai lam gaw rai nga ai. Raitim mung masa galaw ai re majaw aten grai jahtuk nna she dawdan ga re lu. Mung masa gaw galang mi galaw shut jang sharai la grai yak ai baw re hpe dum nga ga. Ga shadawn, ya anhte gajai taw nga ai Panglong ga sadi kaw sa lawm dawdan shut kau dat ai majaw daini du hkra du daw sai hkaw hkrum sha nga ga ai re hpe mung dum nga ga. English Asuya ni tsun ai ga hpe lama hkap la dat ai rai yang daini gaw Kachinland nga nna san san nga na hpe Myen Amyu Aung San wa a hkalem ai ga mung masa nkung ai, mung masa salang ni daw dan shut kau ai majaw re. Gara Myen hpe mung nmai kam ai. Aung San Suu Kyi hpe mung nmai kam ai. Shi mung myen sha re.
- August 13, 2012 at 8:03 PM
- christopher said...
-
Dai ni annau ni myen a baw nu gara hku gayin maw nga ai ngu ai hpe tau na chye ra na prat mung du sai.bai nna chye nga ning len hpa nmai galaw ai yup dip dip nga ai zawn byin taw nga sai.1961 kaw na 1975 ning ram du hkra ntsun saga,1980 ning e shangai shaprat wa ai ni ya gaw sak 30 pyi jan mat sai.1980 ram kaw na SHANGLAWT she lu yang gaw dai ni annau ni a WP MUNGDAN garai galu kaba sai ngu sawn mu ai.SHANGLAWT nga ai majaw mung dai ni du hkra WP myusha ni naw nga taw ai rai nga ai.
- August 13, 2012 at 8:53 PM
- wild ones said...
-
Mungdan shara shagu kaw nga nga ai..jinghpaw wunpawng sha ni e.shawnglam de nga ai myu tsaw share shagan ni yawng a matu shani shagu a hkying a ten shagu ja ja kyu hpyi ya nga ga law...
- August 13, 2012 at 8:54 PM
- Anonymous said...
-
yawng a ni mu grai hkrat ai
- August 13, 2012 at 9:29 PM
- Khao Leam said...
-
Lahta na Myitsu wa a HTIM KANAW MAJAN HPE HTIM KANAW MAJAN HTE ningmu hpe (100%) madi shadaw nngai.
- August 13, 2012 at 11:37 PM
- Anonymous said...
-
Sau Nan Du a tang madun ai ningmu laika gasi ga ngau ni yawng hte comment jaw ai myit manaw manang ni yawng hpe madi shadaw nngai,n-gun jaw nngai.daini na annau ni a matu Ahkyak dik ai mahtai,jaw dik ai myusha ni a lawt lam kaja dik ai mahkrun hta hkawm sa lu na matu anhte yawng matut shakut ga.ANHTE A AWNG PADANG YEHOWA KARAI KASANG hta manoi manat let tinang gun hpai ang ai myusha lawt lam magam lit hpe matut shakut shaja nga ga.N-GUN DA TING GA.
- August 13, 2012 at 11:54 PM
- Anonymous said...
-
Lahta na HPUNAU NI yawng hpe aja awa madi shadaw dat ai.Dai ni SATAN wa up hkang ai MIWA MUNG,KALA MUNG hte DEMOCRACY mying lang masu ai THEIN SEIN MYEN ASUYA ni ANHTE J.WUNPAWNG SHA ni hpe shamyit shamat kau nna KARAI KASANG jaw tawn da ai mungdaw mungdan hpe garan hpyak sha na masing hpe KARAI KASANG kaw na atsam marai hte matut nhkap sa wa yang TARA RAP RA ai lam hpe ra sharawng ai MUNGDAN KABA ni mu mada let ,AN HPU AN NAU ni maga de shang tsap ya chyalu re,myit kaji na lam n nga ai,AN HPU AN NAU ni myit hkrum na sha ahkyak ai yaw. W.P.BRANG.
- August 14, 2012 at 1:23 AM

robotstxt: allowed

filter: keep


text:
August (13) bat Langai
10/8/2012 ya shani na share shagan Masat Ninghtoi hpe Wunpawng Mungdan Shanglawt Hpnug, Dingdung Ginwang Ginjaw Pati Komiti kaw nna woi awn let Masat (1) Dap Ba Daju Majoi Gawknu hta galaw la lu sai. Dai zawn galaw sa wa ai lam hta Masat (1) Dap Ba Daju kata na Dap shawa, Mung shawa, Jawngma, Sara/Num ni yawng (559), Sumpra Bum Ginwang, Putao, Ginwang, Laksan Nraw Kawng Ginwangdaw hte Hkrau Bum Ginwangdaw ni hta Mung shawa Dap shawa yawng hpawn (4143) shang lawm let galaw la lu sai.
Ndai lamang hta Dingdung Ginwang Ginjaw Parti Komiti Tingnyang Up (gan) hte Pati komiti Amu Madu, Dap Ba Shingja Du ni kaw nna Ginjaw Komiti Tngnyang Up a Mungga htawn sang lang dan ai lam, ya ten na Mung masa Hpyen masa hte seng ai lam, I.D.P hpyen yen hte seng ai lam ni hpe hpaji jaw mungga shaga la nna Makam masham Hpung Sara ni kaw nna kyu hpyi shaman let hpungdim dat la lu sai.


text:
时间:2016-12-08 17:06:30
№. 96 Seng ang dodan tot lai nna, shawa gumhpro hte shat do sha, jahpu tso tso hte pyo chyai, hkum hkrang shalik shakyang mu galo, shing nrai shawa gumhpro hte kumhpo kumhpa mari, sa ya ai rai jang, teng tok lit la masha hte lit gun ningbo masha hpe go, masa nau n song ai rai jang, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom la kau ya shing nrai pati n shapro kau ai yu maram ai ari jo na. Masa na-du ai hpe go, pati jahpan shapro kau ai ari jo na.
№. 97 Seng ang dodan tot lai nna madu ko nna shabrai dodan shing nrai la-hka, jat jo gumhpro, gumhpro kumhpa majoi htuk re rai jang, teng tok lit la masha hte lit gun ningbo ni hpe go, masa nau n song ai rai jang, sadi ga jo shing nrai na-du sadi ga jo ai ari jo na. Masa loi song ai rai jang, pati hpung gata na aya dom la kau ya shing nrai pati n shapro kau ai yu maram ai ari jo na. Masa na-du ai hpe go, pati jahpan shapro kau ya ai ari jo na.
№. 98 Lawu de na masa langai hta wa hkra jang, tengtok lit la masha hte lit gun ningbo masha hpe go, masa n song ai rai jang, sadi ga jo shing nrai na-du sadi ga jo ai ari jo na. Masa loi song ai rai jang, pati hpung gata na aya dom la kau ya shing nrai pati n shapro kau ai yu maram ai ari jo na. Masa na-du ai hpe go, pati jahpan shapro kau ai ari jo na:
1.Shawa gumhpro hte bu hkom, shawa bungli galo hkom ai ko bu hkom pyo chyai la shing nrai shawa bungli galo hkom ai nga masu nna bu hkom ai.
2. Jep sumru yu hkom, sharin hka-ja, sharin shapan, maram dinglik, arang bang hpaga lauban tam, hkan pya madun lom re amying gun nna shawa gumhpro hte mungdan (Jarit) shinggan de sa bu hkom ai.
№. 99 Shawa hku nna manam hkap tau lajang dodan tot lai nna, shadang jan, shingwang gaba jan ai hku hkap tau shing nrai dai ginjang lang nna htom lu htom sha re rai yang, teng tok lit la masha hte lit gun ningbo masha ni hpe go, masa loi song ai rai jang, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom la kau ya ai ari jo na.


text:
************************************
Mung shawa Pat Jasan hpung hpe hkap gap gasat ai hta BGF dap ni asan sha shang lawm nga sai lam BGF hpyen hking hte hkrak re hpyen la langai hpe Pat Jasan hpung ni lu kamu rim da sai re. Ya na zawn Pang Wa BGF dap kawn Pat Jasan hpung ni hpe hkap gasat na matu BGF hpyen la (1) hpe ta lang Kai Lang Bom (2) hpra, pala kaji (160) hpra htuk da ya ai re lam na chye lu ai. Ya na zawn laknak n'lang ai mung masha Pat Jasan hpung hpe sinat laknak Bom ni hte hkap gasat ai lam gaw Mung shawa a hpyen majing rai nga ai.
Ndai lam gaw myen asuya a mahkam kaba rai nga ai, kade nna yang BGF hte P.T.Ts dap ni hpe mara kaba shagun nna yawng dawm zing kau na matu myen asuya gaw hkyen shajin nga sai lam na chye lu ai. BGF hte P.T.Ts dap ni hpe ma hkra laknak dawm kau nna Pang Wa ginra ma hkra hpe myen hpyen ni hkrai yawng madu sha kau na matu PJS hpung ni hpe myen asuya gaw jai lang nga masai. Pang Wa BGF a prat gaw ndai kaw htum sai.
Wunpawng sha ni galoi she Myen a mahkam hta na lawt lu na kun..........?


text:
Anhte a Share Ninghkring,
Shawnglam de tau hkrau shachying;
Nsin nhtoi n lata,
Lamu ga makawp ai da;
Masha galai na n nga,
Shata 10 she hpring mat wa;
Malu masha garut ai,
Nhtoi n dang hti mat sai;
Shat mung n mai shadu sha,
Tai hpyen wa hpe chyu maja;
Nu Num Hpung hpe myit dum ai,
Cyumdaw matep si makai;
Goi! Laizapa de myit dat yu,
Manang ni hpe shingran mu;
Ginjaw shara ahkyak ai,
Sin kawp kung ni rai ma ai;
Shanhte lusha n garut,
Myit dum let mayen ma-ut;
Awng Padang hte bai wa na,
Shinli kaw hkrum ga i-ya.
Shanglawt Tsing
(5.4.2012,1:30AM)
SHARE NINGHKRING
Anhte a Share Ninghkring,
Labels: GA SHAGAWP
3 comments:
- umabrang said...
-
Shinlin nre dum nta kaw she bai hkrum ga
- April 5, 2012 at 1:11 PM
- lu lu said...
-
Myit kraw kata hta grai matsan dum ai yaw myu tsaw share shagan ni e, galoi mung akyu hpyi ya nga ga ai. Hpawt de laban manga ya shana maga gaw Madu Yesu Anhte hpe hkye la na matu Udang nta hta si hkam ai shani re. Madu Karai Kasang yawng hpe makawp maga nga u ga.
- April 5, 2012 at 9:56 PM
- Lu Lu Nang said...
-
magrau grang ai share shagan ni e Karai Kasang a sha man chye ju hte Awng Padang hte bai wa na ten hpe la nga ga ai...mani sum sai ai myi man ,manam pyaw ai nam pan ni hte myu tsaw mung tsaw share sha gan ni hpe anhte WP myu sha ni hkap tau la na ga ai...
- April 6, 2012 at 12:45 AM


text:
Nahpaw Kaw Mai gaw, Slg. Nahpaw Tu hte Hpm. Hpaudaw Kaw yan a kasha rai nhtawm, March 19,1937 hta, Nahpaw bum e shangai wa sai. Jawng lung ten hta, Nahpaw bum kaw tsang (I) du hkra, Manhkring kaw tsang (IV) du hkra matut lung la ai. Lapran tsang hte Lahta tsang hpe Yangung, Union Baptist Hight School kaw, 1954 – 1959 lapran sa lung nhtawm, 1959 ning e, tsang 10 (B) hte awng la sai. Dai hpang, BSC (Kan bau hpaji sharin ai collage jawng) laning mi lung la nna, laika dip jak jum ai kan bau hpaji hpe awng la sai.
November 12,1960 hta, Sara kaba Maran Brang Seng hte hkungran nhtawm, 1963 hta, Sara kaba Maran Brang Seng Myu tsaw dap de lahkan shang mat wa ai hpang, Myen asuya e, hkyuk htawng sharawng da ai mung hkrum sha sai raitim, ningrum ningtau wa a ntsa myit n daw ai sha, 1967, June hta, kasha alat Seng Gu hpe dun nna, nam de shang nang mat wa sai re.
1978 hta, KIO Amyu Shayi Hpung nnan hpaw hpang wa ai kaw na 2007 du hkra, Amyu Shayi Ningbaw tai let shakut shaja lai wa sai. Ningbaw kaba Brang Seng Mungsang Mungmasa hte Maigan hkrun lam hkawm sa ai shaloi mung, hkan shingdep shingtau lawm ai majaw, Maigan mungdan (10) daram mung du hkawm yu sai rai lu ai.
1992 September, October lapran galaw ai (8) lang na Wunpawng Mungdan Shanglawt Ginjaw Komiti Hkrum Ra Zuphpawng hta, Amyu Shayi kaw na shawng nnan Ginjaw salang tai wa ai gaw, si ten du hkra rai nu ai.


text:
Hkang hte Jinghpaw hpa shai a ta?
Posted by nzk Thursday, July 3, 2008
Dai ni anhte jinghpaw wunpawng myu shani hta tengsha ragadawn nga ai gaw hapji re hpe gadai mung n-ndang lu na re ,dai ni anhte myusha ni hpa galaw ra ai hpe nang ngai myit dum ngun lana matu ndai lai ka ngau hpetang madun ai re.
Moi shawng de jawng laika Myen htilaika langai mi hta Chin hnint Bamah Swe Yinn Hpya, Bamah hnint Chin Swe Myo Yinn nga nna Hkang hte Myen a lam ka da ai hpe mu hti yu ai. Dai maumwi hta mali hka ku de na yawng yu wa ai baren di langai mi hpe matsan gumgai yan dingla lu sai la nna shan a nta e wa tawn da yang la sha ma lahkawng kraw pru wa ai da. Langai mi gaw Hkang ni a kaji kawa tai nna, kaga langai mi gaw Myen ni a kaji kawa, tai ma wa ma ai da oi. Baren di kaw na shinggyim masha kraw ai lam mai byin n mai byin gaw DNA hpaji ninghkrin ni she chye mahtai jaw na sai.
Anhte Jinghpaw Wunpawng sha ni a ji woi ji wa ni hkai ai maumwi hta gaw Hkang hte Jinghpaw a lam teng sha rawng ai. Hkang Gam gaw kahpu rai nna, Jinghpaw gaw kanau re ai nga ai. Majoi shingra kaw na rau yu hkrat wa yang lam e hkring ai kaw, kahpu Hkang Gamn gaw nai tawng hpe ahpa hpa sha kalep nna lau lau ju jahkut sha lai mat wa sai da.
Kanau Jinghpaw wa hpe gaw nai tawng tinghkum nawng wan mang hta ju da ya nna lat sin sha nga ta shangun ai da. Kanau Jinghpaw wa gaw nai tawng hkut hkra ala sha nga yang kahpu Hkang Gam gaw kanau n hkan dep lu na matu nam langa hpun ni hpe azat lai mat wa sai da. Kanau Jinghhpaw wa gaw nai tawng hkut nna sha ma ai hpang kahpu Hkang Gam hpang de hkan sa wa yang, nam langa hpun ni lahkam jan jan, ladawng mi daram ram prut taw ai hpe mu nna, hpu gaw grai tsan e de du mat na sai, gara hku tim n hkan de sana re, ngu myit shayaw kau nna dai ni na anhte a Wunpawng buga hta nga hti nan ta sai da.
Hpu nau Hkang ni hpe san yu yang shanhte a Chin maumwi hta nanhte Kachin ni mahtang she kahpu re nga ma ai. Ga amyu hpan hku sagawn ai linguistics hpaji hku nga yang Kuki Chin hte Jinghpaw gaw ni dik rai nga ai.Britisha asuya anhte a buga de shawng nnan du sa wa ai shaloi, Hkang hte Jinghhpaw amyu sha ni gaw nat jaw nga mala ai da. American Baptist saana gaw Jinghpaw ni kaw sahwng du nna Hkang ni kaw hpang hkrat du ai.
Hpaji n chye laika n lu ai majaw sasana sara kaba ni laika sa galaw ya ai kaw na laika lu ai amyu ni tai wa sai. Hpaji n chye ai ni re ai majaw rung amu n mai galaw ai. Hpyen lahkawn yang tsi jep n awng ai masha 40% re ai lam chye lu ai. British Levi dap ni hte American Ranger 101 dap ni hta hpyen magam shang gun hpai tim Japan hpyen dap hta Jinghpaw Wunpawng amyu sha ni hpyen la kadai n galaw ma ai. Tsi jep n awng nna hpyen la n lu galaw ai Hkang ayu sha ni hpa galaw sha ai kun? hkrak n chye ai. Rai tim, tsi jep n awng nna hpyen dap, pyada dap de n lu shang ai Jinghpaw ni gaw lam kuli galaw ma ai. Nkau mi ri gawng nna Panchabyi lauban ni kaw sa chang sha ma ai. Kanoi prat hta kanoi hpun kaw na kanoi la dut ma ai.
Lai wa sai 1960 jan ning hkan hpun sau tam dut ai zawn rai nga ai). Jinghpaw amyu sha ni kaw na hpun pyen nta hpri hpraw nta shawng gap rawng ai ni, mawdaw shawng mari jawn lu ai n i gaw hpyen dap na pru ai ni rai nga ma ai. Hpyen dap de na alu hte sasana Jinghpaw sara ni mung htawk lai wa masai re. Hpyen dap hkan e hpung sara army chaplain ni pyi tawn da lai wa masai. Hpunau Hkang ni gaw la kaja langai mi hpun pyen nta langai hpri tsup galup nna gap rawng lu ra ai, ngu ai mashing hte n byin n mai shakut lai wa sai lam chye lu ai. British kaw na shanglawt lu ai hpang Jinghpaw mungdaw Kchin State masat ya tim Hkang ni hpe gaw Chin Special Division ngu nna Myen mung a daw chyen hku sha masat da ya ma ai. 1947 ning hkan na mungdan kata e dinghku majan law wa sai. Kayin amyu masha ni Myen mung hpe ganoi up sha kau ai shaloi U Nu asuya gaw Jinghpaw amyu hta na Sama Duwa Sinwa Nawng hte Hkang amyu hta na Aungsan Thuriya Bo Taik Chun hpe abawk la nna gasat jahtaw kau shangun sai rai nga ai.
1960 jan ning kaw nna gaw dinghku majan hkrai gasat ra ai majaw Hkang bum de sumdoi jaing-htauk nau law wa ai hpe Hkang myitsu ningbaw ningla ni mu mada wa masai. Dai majaw Hkang ramma ni hpe hpyen shang na malai hpaji shakut na n-gun jaw masai. Hkainu htu abraw nna shadu sha ai Hkang ramma ni hpe Myen n-gun grai kra grai mu ai woi shadu sha nna, nanhte ndai zawn re ai Myen n-gu mu mu masi mai sha mayu yang laika hpaji shakut mu, ngu tsun n-gun jaw ai lam chye lu ai.Dai shaloi kaw na Hkang hpu nau ni laika hpaji hpe grai shakut, kanu kawa ni mung n-gun jaw, matsan ai kaw na gumhpraw jawm alahkawn htawk rai nna, tan 10 awng la, dakkasu jan mau degree gup la ai grai law wa sai.
1970 jan ning hta gaw Hkawlik dakkasu department dap shagu hta Hkang sara sarama n i grai dung wa masai. Tsi sarawun doctor, Enginner mung grai law wa masai. Asuya magam dap shagu hta Hkang officer du ni grai law wa sai. Dai ten hta anhte Jinghpaw Wunpawng sha ramma ni nam de grai yan shang mat wa ai rai nga ai. 1980 jan ning hkan nna gaw Myen gumhpraw manu grai hkrat wa ai majaw asuya magam gun shabrai sha ai ni nga yak wa sai. Lu ai shata shabrai hte shata tawt hkra sha na yak wa sai. Dai majaw hpu nau Hkang ni zen sai. Hpyen dap de mung n shang sai. Asuya bungli mung nau n shang sai. Sanghpaw hkan ni hkan ma ai. Tan 10 awng degree lu ai ni chyum jawng de yan ma ai.
Dai ni hpu nau Hkang amyu masha ni n du nga ai maigan mungdan kaba n nga sai. Tsi sarawun Engineer hti n dang ai hta n ga Chyum hpaji munu ni, mungkan hpaji munu doctorate degree kahtap nna lu ai ni latsa daram nga ma ai. Maigan dakkasu ni hte chyum dakkasu kaba ni hta hpunau Hkang amyu masha ni professor galaw nga ma ai. Anhte Wunpawng sha ni hta mungkan hpaji PhD lu ai marai lahkawng sha mu lu ai. Maigan dakkasu hte maigan chyum dakkasu hkan sara tai ai Wunpawng sha langai mi mung n mu ai. Hpunau Hkang ni a mungdaw hta ja lungseng nhprang manu dan ai hpun hpa mung n rawng ai. Jak rung langai mi mung n nga ai. Anhte Jinghpaw Wunpawng buga na ja lungseng, hpun ni htu dut nna laning mi ramma marai 10-20 hpe sha pyi maigan de hpaji htawk yang ya gaw PhD degree lu ai Jinghpaw Wunpawng ramma hpaji ninghkrin gaw hpaji dap department shagu, mungdan kaba na dakkasu shagu, chyum dakkasu shagu hta hpring jawng nga na sai.
USA du ai Jinghpaw Wunpawng sha ni mung Miwa ni China Town nga nna de nga ai zawn Kachin Town pyi lu de nga na daram rai sai. Myu tsaw, mung tsaw ngu marawn nna Jinghpaw Wunpawng myu shada asak gyam hkat, ja lungseng,hpun kawa, nhprang sut rai sha kashun htu shaw dut sha nga yang gaw hpunau Hkang ni a lagaw lahkam dep na n loi sai.
Dr. Kha Lum
Ndai laika ngau hpe http://www.kachintodayusa.org/ na shaw la da ai re ,ahkaw ahkang nhpyi ai sha shawla ai majaw mung grai tawngban ai hku re.


text:
Mung chying
sha kaja byin tai mayu yang Hkristan tai ra ai ngu gaw ntsun mayu nngai. Rai tim, Karai a mungga hte maren asak hkrung ai
Hkristan langai gaw mung chying sha kaja rai na re ngu nna tsa lam shadang tup hkrak lu tsun nga ai.
Karai hpe
kam hpa ai wa hta, Karai a nhtoi ngu ai Shi hta rawng ai nsam atsam ni hpe kanan shapraw ai lam nga na re. Dai zawn kanan
shapraw ai a marang e shi hta, tinang hkum hpe hkungga ai lam, tara hkungga ai lam, teng man ai hpe ra sharawng ai lam, tsaw
ra myit hpe madung dat ai lam, kaga wa hpe tinang hkum hte maren tsaw ra lu ai lam zawn re ai myit nsam ni nga na re. Ndai
lam ni gaw ngang grin ai, ngwi pyaw simsa ai uhpung uhpawng gaw gap lu na matu nnga nmai ahkyak ai nsam atsam ni rai nga ai.
Karai hpe kam hpa ai, Karai
a mungga hpe madat mara ai mung chying sha kaja law law a kasi hpe Chyum Laika hta mu lu ga ai. Dai ni hta e nkau mi gaw yu
maya mung chying sha kaja sha nrai, mung a ningbaw ningla ni nan rai ma ai. Ga shadawn, mungkan a labau hta mying gumhkawng
lai wa sai Babelon mung hta mung up madang hta e lit la lai wa sai Daniela hpe yu ga. Hkaw hkam wa hta lai shi daram arawng
aya kaba ai Babelon mung hta nnga sai. Hkaw hkam wa e kam ging ai, amu kaba jum ging ai, mung shawa masha hpe akyu jaw ai,
kaga masha ni hpe kasi kaja madun ai wa rai nga ai. Kaga kasi langai gaw Yosep rai na re. Karai hpe kam hpa ai lam, sadi dung
ai lam ni a majaw Egutu, Hpara-u hkaw hkam a lawu hprut mung up du byin wa sai. Karai hpe hkrit hkungga ai a marang e dinghku
num langai mi shi hpe gung lau wa ai shaloi shut hpyit ai lam hpe koi yen sai. Yosep zawn Karai hpe kam hpa hkrit hkungga
ai masha gaw mung chying sha kaja nan rai sai.
Dai ni mungkan
mungdan shagu a up hkang ai madang hta Yosep zawn re ai masha grai ra kadawn nga ai. Dai ni na mungdan ni a up hkang ai madang
hta hpa baw mang hkang ni byin pru nga a ta? N-gun ja ai ni nlaw nla re ai ni hpe dip rip ai, npu na wa hpe kabye nna ntsa
na wa hpe pawn da mayu ai, mayun kum hpa sha ai, tingyeng akyu pru na rai yang kaga ni a akyu ndaw ai, lu ai ahkaw ahkang
hpe manang wa a matu pyi n ngam da ai sha magra la mayu ai, ga sadi n dung ai lam zawn re ai ni rai nga ai. Yawn hpa langai
gaw, Hkristan mying gun ai ni, ndai lam ni hta kaga masha hte nau wa n shai ai hku asak hkrung ai lam nan rai sai. Egutu hte
Babelon zawn re ai, Karai hpe nchye ai mungdan kaba ni pyi, Karai hpe hkrit hkungga ai Yosep hte Daniela zawn re ai ni hpe
ra sharawng ma, shanhte a kang ka sadi sahka ai lam a akyu mung hkam la lu ma ai. Dai ni nang ngai, Daniela hte Yosep zawn
tinang hte seng ai uhpung uhpawng hta kang ka sadi sahka let Karai a nsam ningja hpe shapraw lu ai mung chying sha kaja tai
nga ga ai kun? Myit yu ga saw shaga dat nngai.
Bai matut na.


text:
Myen mung asuya a 0pposition party ning baw Aung san Kaw a Thinsin hte rawt malan hpung ni de shagun da ai laika hpe hti maram yu ga , ndai bat laman myen asuya hte hkrum shaga ngut ai hpang ndai ndau laika pru wa ai lam re.
Aung San sukyi a laika
Myen mung asuya a 0pposition party ning baw Aung san Kaw a Thinsin hte rawt malan hpung ni de shagun da ai laika hpe hti maram yu ga , ndai bat laman myen asuya hte hkrum shaga ngut ai hpang ndai ndau laika pru wa ai lam re.
Demonstrators call for NZ Govt to help Burmese
Demonstrators have called on the New Zealand Government to take a stand against human rights abuses in Burma's Kachin province. click
NZ du J.W sha ni ngun madun ai lam galaw
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.
EMERGENCY RELIEF FOR INTERNALLY DISPLACED PERSONS (IDPS) FROM KACHIN STATE FUNDING PROPOSAL 2011
NZ J.W sha ni a shamu shamawt lam ni
New zealand du jing hpaw wunpawng sha ni kawn dai ni anhte a Mungdan hta byin nga ai majan nhtan hte tsin yam tisn dam a matu anhte dang di dep ai made shang lawm shakut nga ga ai.
Majan byin ai hte w.p mung dan hta byin nga ai masa hpe NZ nawku hpung sha gu de akyu hpyi garum la na matu saw lajin laika pa sha bra sai. NZ du j.w sha ni kawn tsin yam masha ni a matu NZ dollar 3635.00 tup hpe june sha ta 28 ya sha ni shalai jaw lu sai. NZ national redio nsen shapoi dap ni hte matut let anhte a mungdan mabyin ni hpe july 5 ya hta shapoi lu saga ai.
NZ kachin community kawn woi awn ai hte NZ du Myenmung bawsang ni hte jawm gum hpawn let satement langai hpe july 11 ya hta seng ang ai NZ asuya dap ni de shalai shabra lu sai. Matut nna july 15 ya hta Wellington kaw nga ai J.W nawku hpung ningbaw ni kawn mung NZ Mungdan a opposition party langai rai nga ai green party a maigan matut mahkai hkring mang wa hte sa hkrum sha ga lu sai hte J.W Mung dan a dai ni na mabyin ni hpe tsun dan lu sai.
Matut na Wellington kaw nga ai J.W hkristan nawku hpung ni hte partners relife development ni woi awn let J.W mung dan hta byin nga ai hpyen yen tsin yam masha ni a matu alu tam ai lamang hpe july 17 ya laban ya shani North Porirua baptist church hta ga law lu sai. Matut nna mung myu sha lamyan hta grau na tang du ai hte galaw sa wa na masing ni nga ai lam hpe chye lu ai.
w.p myu sh ni e
Partners relife a lam
Tsaw ra ai mai gan Mung dan ni hta du taw nga ai J.W sha ni hpe ga saw lajin mayu ai dai ni anhte a mungdan hta byin nga ai mjan a majaw buga masha ni ruyak tsim yam hkrum nga sai hpe yawng chye nga chyu lu rai sai, ndai majan mung koi yen nmai ai majan mung rai nga ai , ndai majan galoi she zim na mung gadai nchye lu nga ai .
Miwa mung hte hting bu ai majaw anhte a tsin yam hkrum masha ni hpe mungkan kaw na garum la na mung grai yak nga ai . Dai majaw nang ngai mai gan ga du nga sai ni madu hte ni htep ai nawku hpung ni ,manang ni, madu shang lawm ai wupung wupawng hkan e anhte a lam hpe chye tsun da ra ga ai ,anhte lam hpe anhte sha ntsun dan, nkajai dan yang kadai mung atsawm chye na nre.
Dai ni US,Canada,UK,Norway,NZ,Australia kaw nga ai J.w sha ni hpe lajin mayu ai ndai partners relife development ni hpe matut mahkai la ga ngu gasaw mayu ai ndai wuhpung gaw Myen Mung jarit na tsin yam ni hpe garum nga ai ni re, nkau chye ai ni mung nga na sai , anhte NZ na J.W sha ni gaw ya ten ndai wuhpung hte matut let tsim yam masha ni hpe grau na tang du ai ladat hte garum lu na matu hkyen la jang nga sai.
Ngai sawn yu ai lam
June 30 ya sha ni Myen asuya hte wunpawng mung dan shang lawt asu ya ni ntsa lam hkrum sha ga ai lam shi ga na lu ai majaw myit hta kabu ai zawn nga hkam sha ai rai tim myit tsang ai ma ga de she grau law n-ngai hpa ma jaw nga yang myen gaw tsun ai hte galaw ai gaw galoi mung wa shakap shai chyu galaw ai ni re.
Ya mung sim sa lam ga law ga she nga tim shan hte a arawn lai ni gaw sim sa lam maga de nrai nga ai.KIO/KIA hpe sha myit kau na lam hpe ladat jaw jaw hte lu galaw na matu majoi aten garawt nga ai ngu sha mu mada ai, maga mi de jahta ai zawn rai masu na maga myi de gaw hpyen n-gun jat bang nga ding yang rai nga ai,mung masha ni hpe zai hte zing ri ding yang rai nga ai.
Dai majaw anhte a ning baw ni sung sung myit yu ra na ga ai lang hte lang anhte hkrum sha yu sai mahkrum madup hpe myit dum ga ,myen ni shawng sim sa lam a matu hpyi shawn wa ai nga na myit nkaba mat na mung sadi ga kalang shut jang sharai la na yak la ai re dai hpe anhte dum nga ga.
Dai ni kraikasang gaw anhte myu wunpawng sha ni hpe shalawt dat mayu sai anhte ni ladat jaw na sha ra sai.Moi shang lawt nnan hpang wa ai sha loi na mung shawa masha ni a myit ja sat hte dai ni na W.P sha ni a myit ja sat grai shai mat sai hpe mu ma da ai dai majaw anhte tawn da ai pandung ndu ding sa nmai jahkring ai Awng padang lu hkra myit hkrum mang rum hte sha kut yang k.k gaw an hte hpe Awng padang hta nlaw sha ngun na re hpe kam hpa let jawm sha kut ga law.
Wunpawng Mung dan shanglawt lu u ga.


text:
NZ Mungdan Auckland mare kaba hta shanu nga ai J.W shani kawn lai wa sai bat manga ya 8/10/2010 hta htung hkring kahkrang buhpun sumraw (fashion show ) hpe Lincon bible church hta ngun mi alu rai kalaw lai wa sai.Ndai lamang hpe Auckland J.W christan hpung kawn woi awn galaw ai alu tam lamang rai nga ai.Tak sawn da ai hta lai jan hkra sayu ngun jaw ai lam na chye lu ai.
NZ mung dan hta j.W sha ni gaw Auckland hte Wellington ginra ni hta sha naw nga ga ai re.
Htung hkring kahkrang madun poi
NZ Mungdan Auckland mare kaba hta shanu nga ai J.W shani kawn lai wa sai bat manga ya 8/10/2010 hta htung hkring kahkrang buhpun sumraw (fashion show ) hpe Lincon bible church hta ngun mi alu rai kalaw lai wa sai.Ndai lamang hpe Auckland J.W christan hpung kawn woi awn galaw ai alu tam lamang rai nga ai.Tak sawn da ai hta lai jan hkra sayu ngun jaw ai lam na chye lu ai.


text:
Tsawra ai KRC hpung shang masha ni hpang de shana dat ai.
FGA Kuchai Lama kaw UN jaw ai lam hta anhte KRC hpung shang masha ni a matu nhtoi ( 08,09,10,11,16 October, 2013 ) ni hta jaw mat wa na re.
Nhtoi 11- October-2010 shani hta gaw anhte KRC hpung shang masha ni a matu lak san jaw na re majaw KRC number 7701 du hkra lawm ai re.
Tinang hte seng ai (data) ni hpe KRC Rung kaw lawan sa jep la nna UN jaw ai shara kaw jahpawt hkying 5 am daram kaw du hkra shakut sa nna sa htai la ga.
Manang ni hpe ndai shiga hpe shalai ya ga. Grai chyeju kaba sai.


text:
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Mung maden myen asuya ni gaw anhte a buga de majan bai hpaw gasat wa ai gaw dai ni shata 7 de she rai mat wa sai, Ndai majan gaw galoi mi she zim mat na mung hkrak n chye lu ai. Majan a majaw duhtaw sai hkaw ai lam ni, yak hkak jam jau ai lam ni mung law nga ai, grau na gaw myen asuya hpyen la ni a shaing gyim ahkaw ahkng tawt lai ai lam ni gaw anhte a buga ni hta dik mat sai hku re.
shata 7 laman byin lai wa sai majan ni hpe bai yu yang anhte amyu sha ni a ntsa karai kasang a shaman chye ju ni mau na ram hkam la lu ai hpe mu mada ai. Myen ni mung shahte prat tup gasat wa ai majan ni hta ndai ram hkrat sum ai lam gaw nga na nre ngu kam ai. Bai anhte a shang lawt asuya mung ndai ram awng dang ai lam hpe rai nhkrum yu shi na re ngu kam ai, dai rai yang mahtai gaw hpa rai ta ? Myit hkrum ai lam re ngu mu mada ai.
Moi lai wa sai ten hta KIA / KIO ni shaning na na wa myen hte gasat lai wa sai ,n dai lang na majan ram mung masha ni madi sha daw shang lawm ai lam hpe n mu yu ga ai, dai ni gaw mung chying mung sha wa yawng nji ngu shang lawm ai majaw mau hpa shaman chye ju hpe hkam la lu sai. Ndai lam ni gaw KIO / KIA hte mung shawa gaw dai ni hka hte nga zawn ganawn ai hta sha n-ga woi awn nga ai Ningbaw ni a K.K a ntsa kam sham ai makam hte woi awn ai majaw mung rai nga ai, moi majan kade byin tim kadai wa mi majan dang na matu lusha gam akyu hpyi ai nga mung nna yu ga ai. Anhte a makam masham hte myit hkrum ai a majaw myen ni gaw anhte hpe nhtoi 10 hte sha myit kau na majan gaw shan hte myit ai hte wa shakap shai mat ai majaw ya dai ni gaw shan hte hku na she mung masa bawng ban ga nga ga pru wa ten du sai hku re.
Dai majaw dai ni anhte kaning re mung masa lam hpe tsun jahta na kaning re lam yan de rai wa na ngu ai gaw woi awn nga ai Ning baw ni tau na hkyen lajang da ngut na sai ngu mung kam ai. Myen ni gaw moi moi kaw na teng man ai ni nre hpe anhte labau hta chye chyalu rai sai ,lang hte lang mung hkrum sha yu sai, ya gaw shari mu ram sai anhte grai sadi maja let galaw ra ai. Myen ni a labau hpe yu yang moi English hpe gasat na matu Japan hpe sa pang la ai, Japan hpe bai gasat na matu Englisha hpe bai pang la ai, ngut jang labau kaw gaw shahte she ndan madu zawn nga na bai tsun , Mung dan a teng man ai labau ni hpe sha mat shamyit kau n-na shanhte mye amyu kaba masa hpe hkrang sha paw mat wa ai.
Dai ni na ten hta mung Myen gaw Miwa hpe kam dat Gala hpe pawng dat Amerecan ni hpe lama mi nga masu dat rai na nji ngu rai bu si nga ai, ndai zawn re mung dan kaba ni a lapan kaw mung masa gasup sha bu si nga ai ,gasup shut dat yang mung dan ting zang ayai mat na hpe gaw ndum ma ai kun? Ya ten na Jinghpaw hte myen a mung masa hpe yu yang mung KIO a mung masa gaw ntsa kaw rai nga ai, KIO gaw panglung gasa di hpe manat da ai ,myen gaw shan hte kada ai 2008 ning a gaw da tara hte rai wa mayu ai, kaja wa sha nga yang Myen mung hta rawt malan hpung ni law wa ai a npawt mung dai panglung ga sadi n-grin wa ai a majaw re, dai majaw dai ni mung dai panglung gasa di kaw sha sim sa lam hpe mai lu la na re, Myen ni panglung gasa di gaw prat nrai sai mi nga tim mahtai gaw dai kaw sha dik wa mai nga ai.
Dai majaw anhte wunpawng sha ni a teng man ai mung masa mahtai hpe daw dan hpa ran la na ten gaw dai ni rai sai,woi awn ai ningbaw ni mung ngang grin ai mung masa policy ni hpe tau hkyen da na sai ngu kam ai, anhte mung chying mung shawa ni mung woi awn ai ni a ga hpe madi sha daw hkan sa chye ai mung shawa masha tai ra ga ai, mai gan ga hkan e du hkawm nga ai ni mung madu a mung dan dum nta hpe bai wa gaw gap la na matu jin jin rai nga ra sai. Nang ngai lu ai atsam hte myit hkrum mang rum ai hte jawm shakut wa yang ai hte a awng padang gaw gade ntsan ai kaw rai sai , U lu mahka na hpungkun daw nmai byin ai lam shagu hta myit shing ran mu let rau sha jawm sha kut sa wa ai rai yang gade nna ai aten hta anhte a Sut Ngai Mung hpe madu la lu na gaw gala htum nshut rai sai law.
Yawng a ntsa Karai kasang shaman ya u ga.
Ten du Sai
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Awareness Campaign by Kachin Australia(Sydney)
CRIMES IN NORTHERN BURMA
Myen asuya ni kawn anhte J.W buga gin ra ni hta tawt lai ai shinggyim ahkaw ahkang hte Myusha ni ntsa sat nat ai lam ni.


text:
Myen a labau hpe ntsa lam yu ding lik yu yang moi chyeloi nhkoi shan hte a hkaw hkam ni a prat kaw na ya dai ni du hkra gara prat hta rai tim ngwi pyaw sim sa lam hpe nmu lu nga ai.
Shan hte a myit kraw lawang mung dingman ai tengman ai lam hpe nchye hkan ma ai shada ah rawng kashun lahkum kashun ai lam chyu rai ma ai. English colony prat na lawt na matu Japan hpe sa woi wa ai , japan mahtang English hta grau mazut jang English hte bai pawng na japan hpe gasat ai shan hte a mung dan labau ni hta gaw shanhte hkrai shakut ai ma jaw shang lawt lu ai zawn hku na labau hpe magap masu kau ma ai grau na gaw bum nga masha ni a labau ni hpe sha prai kau mayu ma ai.
Ya dai ni na ndai ten hta rai tim shan hte a myit jasat ni gaw magyi magaw rai nga ai , sinna mung dan ni hte nmai pawng jang miwa kaw kap ,miwa hte nau nhtuk wa jang sinna maga de kap rai madu a lagaw madu nlu tsap ai amyu ni rai ma ai.
Anhte N.N laika hpe hti yu ai sha loi K.K gaw Ah braham hpe myu matu jaw na ngu tsun ai sha loi shi hku na chyena shut kau ai hpe mu lu ai ,hpa majaw nga yang shi a madu jan sara madaw asak kaba sai majaw rai nga ai. Dai majaw shing gyim myit hku na sawn la let sara a lashi num (mayam num ) kaw shang let myu matu shakap la ai lam myit sha praw ma ai .Mayam num mung kasha sha ngai ya sai re majaw sara hpe n-gawn n-sawn di wa ai dai majaw sara gaw madu wa a ahkang aya hte sara hpe adip arip di na gau sha praw kau ai. Rai tim K.K a ga ndat gaw shan kaw dik wa sai hte kasha Isak hpe jaw ya sai.
Hpa baw hpe tsun mayu ai ta nga yang K.K gaw shi jaw na ngu tsun da ai hpe anhte shing gyim msha myit hku na madu ra ai hku galaw chye ga ai, de a marang e dai ni Ahbraham a mtu mara rai nga ai Isrial myu sha ni hte shi a mayam num kaw na myu matu ahrab ni gaw dai ni du hkra n-hkrum nra ma ai. Karai kasang gaw shi a myit ra ai lam hta hkan sa na hpe ra sharawng nga ai, raitim anhte shing gyim masha ni madu myit ra ai hku ga law wa ai sha loi mung ahkaw ahkang jaw nga ai rai tim madu kaw na sak jaw kau ra ai lam ni gaw grai law nga ai.
Anhte J.W sha ni mung K.K a chyeju hte sha htum mat maw sai kaw na hkye hkrang la ai hkrum sai, K.K gaw J.W sha ni hpe ndai mung kan kaw na htum mat na hpe nra ai majaw sinna ga na sasana sara ni hpe dat ya sai, anhte Karai a mung ga lu ai ni rai sai ,htung hkring laili laika lu ai ni rai sai ,manu dan tsawm htap la ai lamuga hpe jaw ya sai. Dai ni K.K gaw anhte myusha ni a ntsa shi a yaw shada ai lam nga ai dai majaw mungkan hta masha law dik ai Miwa hte Gala mung lapran kaw anhte hpe shara jaw ya sai .
Ndai zawn re mungdan kaba ni a lapran kaw shi a ninghtoi, mung dan gaw de na matu myit mada nga ai. Dai majaw K.K hpe chye chyang ai English ni gaw 1947 ning ten hta anhte J.W sha ni hpe lak san mung dan jaw na lam tsun sai re. Rai tim dai ten hta na anhte a jiwa ni a myit sawn daw dan shut kau dat ai a marang e dai ni anhte J.W myu sha ni hta sak jaw kau ra ai lam ni grai law mat sai. Karai kasang gaw awmdawm shanglawt jaw na ngu ai hpe anhte amyu ni hku na lata la ai gaw munghpawm hpe lata la kau sai hku re de a akyu gaw dai ni nang ngai yawng mu chye nga chylu rai sai.
Dai ni na ten anhte J.W sha ni a Mung masa hpyen masa ni hpe bai yu ai shaloi K.K gaw anhte myu sha ni hte rau rai nga sai,dai ni shi a nsen hpe chye na ra sai, shi a myit ra ai lam hta chye hkan nang ra sa ga ai.K.K gaw nteng nman ai hte nshawp nkap ai ni kaw na anhte hpe gran la mayu sai anhte hpe lak san shaman chyeju jaw nga sai hpe anhte yawng dum ra sai anhte a nsen langai sha, nsam langai sha rai ra sai anhte myu sha ni myit hkrum ai hte K.K kaw manoi manat let K.K jaw ya ai awmdawm shanglawt ai hkanan mung hpe madu shang sha sawa ga ngu ................
SOLO - MJ Lawt ( DVD + MP3 )
1 week ago


text:
28 May 2010
Gawgap nga ai Wunpawng Mungdan: tsun kajai ai lam san san (rhetoric) rai kun? kaja wa teng man ai lam (reality) rai kun?
Shaning (50) ning grupyin rai nga sai anhte Jinghpaw Wunpawng myusha ni a “amyusha mungdan gawgap lam” ngu ai hkrun lam hpe bai n-htang mada yu yang, grai wa lak lak lai lai re ai ninggam de lahkam htawt sa wa lu ai lam nnga shi ai, ngu yang n-shut na ga ai. Ndai lam gaw “galai shai shamu shamawt nga ai mungkan a masa lam ni hta lakap nna byin ai lam re” ngu nna mungkan a shingra tara hpe sha lata layung naw jawm madi, mara shagun, nga na malai, “anhte Jinghpaw Wunpawng amyusha ni kaja wa tatut hta, hpa baw wa mi gawngkya nga ai lam rai kun?” ngu ai lam hpe mahtang, sawk sagawn la nna shading sharai sa wa ra na lam gaw, grau ahkyak ai lam rai nga ai.
Dinghta mungkan hte seng ai hpaji ninghkring (secular educationists) ni law law rai n-lu shi nga ga ai rai tim, maga mi de, dai shaning (50) ning grupyin laman hta sha nawku hpung ni grai grai su hprang nga sai, dai hte maren Doctor of Philosophy (Ph.D), Doctor of Theology (Th.D), Master of Theology (M.Th) hte Doctor of Ministry (D.Min) janmau kaba ni hpe gup da sai chyum hpaji ninghkring (theologians) ni mung law law rai wa sai, lam ni hpe yu yang, marai rawng ai amyu ni anhte rai nga ga ai lam gaw, dan dan leng leng rai nga ai. Lam mi hku nna tsun ga nga yang, tinang kam sham ai lam hpe kaja wa tup hkrak hkrang shapraw chye ai amyusha ni anhte rai nga ga ai.
Dai rai yang, lani mi na n-htoi hta “shanglawt lu ai amyusha mungdan” ngu ai bandung de tutut du dep shang wa lu na matu gaw, dai ni na anhte amyusha ni hta ra sharawng ai myit (desire) langai hte sha gaw n-hkum tsup nga saga ai. N-lu lu hkra shakut la mayu ai myit (burning desire) nan anhte hkum dingdek hta rawng nga ra sai lam rai nga ai. Ndai zawn, amyusha mungdan lam hta, amyusha ni hkum dingdek mung sharawng ai myit, shing n-rai katu ai myit, hte shang lawm gunhpai lawm lu ai rai yang, dai “shanglawt lu ai amyusha mungdan” ngu ai bandung gaw, naw tsan nga ai rai yang pyi gaw, myi hte mu mada lu ai madang langai mi hta rai nga sana re hpe kam ai.
Amyusha lam yan n-shat (bread) hkru ai amyusha ni byin tai wa nna, kaja wa teng man ai amyusha lam yan hta shang tsap lawm ai amyusha ni jet nga na matu gaw, dai ni na anhte hkum dingdek a lit nan rai nga sai. Karai Kasang hpe chye ai Jinghpaw Wunpawng hpu nau ni nan rai nga ga ai hte maren, sumsing mungdan hte seng ai hte hpe sumsing mungdan de ap ya chye nna, Wunpawng mungdan hte seng ai hte hpe gaw Wunpawng mungdan a matu ap ya chye ai amyusha ni tai ra nga saga ai. Lam mi hku tsun ga nga yang, lai wa sai aten ladaw hkan na zawn rai sha, amyusha mungmasa hpung ni gaw san san, amyusha hpyen hpung ni gaw san san, makam masham hpung ni gaw san san, amyusha hpungshawa ni mung san san, re ai baw mungdan gawgap lam yan gaw, kaja wa tatut hta masan sa wa lu na matu yak la nga ai lam yan langai mi re, ngu ai lam hpe hkap la ra nga saga ai.
Jinghpaw Wunpawng amyusha ni law malawng tsun shamying chye chye re ai “Wunpawng Hkanan” ngu ai, kaja wa teng man ai, “shanglawt lu ai amyusha mungdan” byin tai wa lu na matu, nang ngai anhte langai hkrai a tatut shanglawm gunhpai lawm ai lam sha ahkyak madung rai nga ai. Kaja wa teng man ai amyusha mungdan byin tai wa lu na matu, du daw sai hkaw hkam nna arang bang lai wa sai myutsaw share shagan ni law law nga lai wa sai lam gaw rai nga ai. Rai tim, amyusha hpungshawa ni hkum dingdek nan arang jawm bang lawm ai lam nnga shi ai, shing n-rai arang n-law shi ai, lam ni a majaw anhte amyusha ni a amyusha mungdan lam yan gaw, hkang n-hkang hkraw ai amyusha lam yan langai madang hta sha naw rai nga ai, ngu yang n-shut na ga ai.
“Dinghta mungkan ndai hta, jahpu manu n-hkrat ra ai sha lu la mai ai baw hpa mung nnga a hka?” ngu ai lam hpe tatut hkam la ai Jinghpaw Wunpawng amyusha ni teng nga ai rai yang, anhte yawng jawm myit mada ala dingda nga ai “Jinghpaw Wunpawng Mungdan” ngu ai bandung de du dep wa lu na matu mung, arang jawm bang da chye ai amyusha ni tai ra nga saga ai. Lam mi hku nna tsun ga nga yang, anhte Jinghpaw Wunpawng amyusha ni yawng tatut arang jawm bang lawm ai lam rai nnga shi ai amyusha mungdan lam yan ngu ai gaw, yupmang jawm mang nga ai lam san san, shing n-rai n-gup ga san san hte sha naw jawm bawlaw nga ai lam san san, madang hta sha naw rai nga ga ai.
Jiwoi jiwa ni a prat kaw nna - shat di langai hta sha jawm shadu sha, hkahpawk langai kaw na hka hpe sha jawm lu la rai nna - Wunpawng annau ni jawm nga pra sa wa ai anhte a amyusha lamu ga ndai hpe, tatut madu da lu ai amyusha ni byin tai wa lu na matu, nang ngai anhte langai hkrai a n-gun atsam arang, ja gumhpraw arang hte machye machyang arang ni law law naw ra nga ga ai. Amyusha mungdan lam a matu, hpu nau wa nang arang kade bang da sai lam rai kun? Marai langai lahkawng, shing n-rai uhpung uhpawng langai lahkawng, a n-gun atsam san san hte sha gaw, ya yang na masa lam ni zawn, bandung du lu na matu yak la nga ai lam rai tim, anhte amyusha ni yawng a shawa n-gun hte mahtang gawgap sa wa ai lam rai yang chyawm gaw, teng man ai amyusha mungdan, ngu ai bandung de, teng sha du dep shang wa lu na lam rai nga ai.
Tatut sak jaw ap nawng gawgap sa wa ai lam gaw, law tim n-law tim, kaji tim kaba tim, n-gup ga san san hte sha naw jawm gawgap, tsun jahta hta rai nga ai amyusha lam yan hta, grau nna masan sa ai, tang du ai, amyusha mungdan lam yan byin tai wa lu na lam rai nga ai rai.-- Kachin Today
2 comments:
-
-
I would like to exchange links with your site www.blogger.com
Is this possible?
- August 2, 2010 at 1:35 AM
-
-
Really Gr8 ! Thanks For sharing..
- February 5, 2011 at 11:13 PM


text:
Malaysia mungdan du nga ai Jinghpaw wunpawng myusha langai a hkam sha ai lam
ya hte na laman malaysia mungdan na naw ku jawng nkau mi hta wan hte nat kapaw ai lam ni byin nga ai (mungkan shiga )ni hte mu chye lu nga ai.
Naw ku jawng nkau mi hta gaw an hte myen mungdan masha ni sa naw ku ku re ai naw ku jawng ni mung lawm nga ai,hpa majaw ndai hku byin ai lam gaw( News )ndai
ni hta lawm nga ai.
Rai nna an hte hta byin hkrum sha nga ai mang hkang ni gaw htam lahkawng de byin wa ai zawn re nga ai.Naw ku jawng pyi nlung gwi ai madang de du mat ai ni lawm nga ai.
Bawm kapaw na tsang ai majaw mungdan asu ya ni gaw Naw ku jawng kaba shagu balik dap ni hpe sin shagun nna makawp maga ya nga ai.Rai jang an hte myen mung dan na Refugee ni gaw Bawm kapaw lawm na mung hkrit tsang ra.Shimlam a matu sin nga ai Balik ni san jep ai lam mung hkrit tsang ra rai shoi chyum hkrum ai ni mung lawlaw rai nga ai.Yawng chye hte maren an hte refugee ni gaw mungdan a gaw da tara hta tara shang hku masat da ai lam nnga ai majaw ten ntam ai mai rim hkrum ai majaw rai nga ai.
Shaman chye ju gaw An hte jing hpaw wunpawng ni naw ku ai gin ra ni hta gaw sim sa ai ram rai nga ai.madung gaw naw ku jawng kaba ni hpe shading ai majaw re nga ma ai.
Naw ku jawng jahten ai lam ni ndai kaw yu u
Read more »


text:
Dai ni anhte Kam ai lam hpa rai ta..?Karai Kasang anhte hpe hkye hkrang la sai ngu ai rai nga ai.Yubak kaw na, Si ai lam kaw na hkye hkrang la sai. Yesu hkristu si hkam ai a marang e hkye hkrang la hkrum ga ai.Htani htana asak gaw anhte a matu rai nga ai.
Anhte a madang (standard) gaw,yubak lu ai ,si ra ai ngu ai kaw na,yubak nlu sai,ding hpring sai, htani htana ahkrung nga lu sai,ngu ai hta dai ni rai nga sai re.Madu Yesu hpe kam hpa manoi manat yang hkrung ai asak hpe lu la ai.(Yawhan 3:16,6:47,10:28,1Yawhan 5: 12,13)
Kam Sham ai ni hpe Karai Kasang gaw htani htana asak a matu ga sadi tawn da ya ai.shi a ga sadi mung ngang kang ai.Karai Kasang gaw ga sadi dung ai wa re majaw shi aga sadi ni hpe mung kam hpa ging ai.(Heb 10:22,23)
Karai Kasang gaw Yesu Hkrisstu hku nna hkye la ai magam bungli hpe galaw wa ai kam sham ai ni yawng lu la ai.Yesu Hkristu si hkam ai hku nna,kam sham ai ni yubak mara hpe madu raw dat ya ai.Karai Kasang hte htinglu htinglai na ahkang lu la ai.
Dai Kam Sham ai ni hpe Karai Kasang gaw Hkristu hta a nga nga ai ni hku nna hkap la ai.(Rom 3:24,25)
Karai Kasang a kashu kasha hku lata la ai.Krai Kasang a pawt sindawng ai kaw na lawt lu ai the,htawm hpang hta Yesu Hkristu hte rau hkum tsup ai shaman chyeju ni hpe hkam la na matu Karai Kasang lajang da ya ai.(Rom 8:29,30)Kam Sham ai ni hpe Karai Kasang a tsaw ra ai myit kaw na kadai mung n jahka kau luai.(Rom 8:35-39)Chyoi pra ai Wenyi hpe lu la ai.Dai choi pra ai Wenyi gaw anhte kam sham ai ni yawng hpe Karai Kasang madu nga ai lam sakse hkam ya ai.
Dai majaw,anhte galaw ra ai lam ni gaw,
(1). Karai Kasang hpe madat mara mayu ai myit rawng ra ai.(Yawhan 2:3-6)
(2). Yubak hpe dang kau ra ai(1Yawhan 3:4-10,19-21)
(3). Karai Kasang a tara hpe tinang a sak hkrung lam hta chye na hkawn hkrang ra
ai .(Heb 12:5-8)
(4). Kaga ni hpe tsaw ra ra ai.(1Yawhan 3:14,15)
(5). Karai Kasang hte mungga hpe grau grau chye mayu ai myit rawng ra ai.(1Petru 2:2,
3)
(6). Kam sham ai lam hta matut manoi shakut shaja gun hpai ra ai.(1Petru 1 :6-9)
Dai hte maren kam sham ai ni a asak hkrung lam hta,galai shai wa ai kasi kamang n
Lawm ai sha hkye hkrang la ai lam hpe myit hkut sai ngu tsun ai ni gaw,tinang hkum
Hpe masu ai ni sha rai nga ai.(1Yawhan 2: 4,9-11,3:10)
Kam sham sai ngu ai makam hte maren,ta tut sak hkrung hkan sa galaw ra nga ai.
Anhte a sak hkrung lam gaw anhte hpa hpe kam sham nga ai hpe madun dan nga ai.
Rev.Pausa Gam Hpang
Malaysia Kachin Baptist Church


text:
A rawng la sha grau dat ga ai
Posted by nzk Sunday, September 29, 2013
Majan tsinyam 2 Ning hpring chyeju shakawn hpawng galaw
Posted by nzk Sunday, June 9, 2013
NZ Mung dan du jinghpaw W.P myu sha ni kawn majan tsin yam 2 ning hpring chyeju shakawn hpawng hpe kabu gara hte galaw lu saga ai, ndai chyeju shakawn hpawng hpe Auckland J.W Nawku hpung hte Wellington J.W Nawku hpung 2 hta galaw ai lam chye lu ai.
Aucland J.W hpung masha ni
Wellington J.W hpung masha ni
53 Lang na Rawt Malan Masat Nhtoi
Posted by nzk Wednesday, February 6, 2013
New Zealand du J.W Myu sha ni kawn 52 Nig hpring 53 Lang na Shang Lawt Rawt Malan Masat nhtoi hpe 5.2.2013 ya sha na de 7:00 pm hta Wellington muklung porirua mare kaw galaw lai wa sai. Ndai lamang hpe Wellington kachin community kawn woi awn galaw ai rai nna masha yawng 30 jan sadu shang lawm let awng dang ai hte galaw lu sai.
(Wellington Kachin community Ningbaw Slg. Zinghkang Naw Sut kawn Lamang hpe woi awn)
KIO Ningbaw kaba a Rawt malan Mungga hti nga yang
Slg. HpungIng Naw WKC N/T amumadu
Nawku ganawn mazum hpawng galaw
Posted by nzk Sunday, January 6, 2013
NZ Mungdan Wellington Porirua kaw sha nu nga ai J.W sha ni kawn North porirua hkalup Nawku hpung masha ni hte 6.1.2013 laban hta nawku ganaw mazum hpawng hpe jawm galaw lai wa sai. Ndai Nawku hpawng hta Jinghpaw mung na du sa ai Rev.Dr Maran Ja Gun Kaw na karai Mung Ga hte ngun jaw la sai. Ndai Naw ku hpung gaw Wellington kaw nga ai J.W sha ni Nawku daw jau na shara ni hpe jaw ya let lam shagu hta garum la ai Nawku hpung mung rai nga ai.
Karai Mungga hte shadum jahprang nga ai Sara kaba Dr Maran Ja Gun


text:
KIA Labu Pan Hkyen Shamyit Hpyen Hpung Hte P.T.Ts + Myen Dap Ni Gasat Poi Byin Hpang Sai.
22/ 3/ 2016 ya shani Waimaw Ginwang, Sadung ginwang daw, Ngowa Le, Htang Maw Hkang ngu ai shara ni hta ka-ni sun hkyen jasan hkawm ai tinang KIA Labu Pan hkyen shamyit hpyen hpung ni hte P.T.Ts + Myen dap ni shan de daw 3:00pm kawn gasat poi laja lana byin ai lam shiga na chye lu ai. P.T.Ts ni hku nna shawng KIA Labu Pan hkyen shamyit hpyen hpung hpe hkap gap ai kawn gasat poi byin ai re lam na chye lu ai.
Nai ginra ni hta ka-ni sun Eka (6000) "hkying mali" daram naw nga ai rai nna lai wa sai shata hta sha Pat Jasan hpung ni wa hkyen ai hpe hkap ninghkap gasat dat ai shara re. Mung masha Pat Jasan hpung ni n'mai shang sai re majaw tinang KIA laknak lang hpyen hpung ni hku nna shang ra mat ai re lam, KIA Masat (5) Dap Ba, Sadung ginwang daw Salang ni, rau pawng hpawm ai hte dai shara ni de 22/ 3/ 2016 ya shani kawn ka-ni sun ni hpe hkyen jasan bungli shang hpang nga sai lam na chye lu ai.
Ka-ni sun yawng gaw Sadung, Pang Wa ginra P.T.Ts hte BGF uphkang ginra, Myen hpyen dap up hkang ginra ni hta sha nga sai re lam, hpyen dap gaiwang hkan mung ka-ni sun ni hpring chyat re lam na chye lu ai. Ya na zawn KIA Labu Pan pat jasan hpyen hpung ni P.T.Ts hte BGF ni hte mung jahkrup bawng ban ai lam shawng galaw yu ai rai tim P.T.Ts hte BGF ni hku nna myit n'hkrum ai majaw tinang KIA hpyen hpung ni hku nna Amyu Sha a lit madung hku nna hkyen jasan sa wa sana re lam, ra wa yang ra wa ai hta hkan nna majan gasat ra wa na re lam KIA salang (1) kawn na chye lu ai.


text:
WA JAU JOSEPH YUNG WA KAWN KCCM DE N GUN JAW MUNGGA
Tinang a daidaw, Wunpawng Buga hte tsaw ra ai kanu, kawa, kahpu, kanau, makin jinghku hte tsan gang ai shara hkan hkawm sa nga ai hpu nau ni yawng hpang de:
- Wa Karai anhte hte rau anga nga ai. Shi hta tut e kam hpa nga ga: "Ngai hpe karum na gaw, kanang na pru na a ta? Lamu hte aga hpe hpan tawn ai Karai Kasang kaw na ngai hpe karum na lam pru wa ai. Shi gaw na a lagaw hpe kashawt shangun na, n rai; Nang hpe bau sin ai wa gaw yup wa ai n rai. Karai Kasang gaw nang hpe bau sin ai wa rai nga ai; Karai Kasang na a hkra lata a shingnip rai nga ai. Ru tsang yawng hta na, nang hpe bau sin na ra ai; Na a myit masin hpe shi bau sin na ra ai. Shi gaw ya kaw nna prat dingsa e, na a pru wa ai hte shang wa ai lam bau sin ya na ra ai." (Shakawn Kungdawn 121)
- Du hkawm sa mat wa ai shara shagu hta Madu Yesu a Tara Lam ni hpe sakse hkam ga: "Yu mu, chyahkyawn ni a kaang de sagu hpe zawn, ngai nanhte hpe shangun dat made ai: dai rai nna nanhte gaw, lapu zawn myit shingdi nga mu. Rai timung, masha ni hpe sadi nga mu..." (Mt 10:16-17)
- Madu a chyeju shingnip a npu e, galu kaba, awng dang, law htam sut su wa mu ga: "Isaraela a kashu kasha ni chyawm gaw mayat maya wa nna, tsanawn nga ma ai hte law htam wa let ja ja kaba wa nga ma ai: dai mung ting hkan e shanhte hpring nga ma ai." (Ninghpawt Ninghpawng 1:7)
- Dai chyeju lu na matu shada myit hkrum myit ra garum shingtau pawn ba hkat nga ga: "Dai kam sham ai shawa hpung ting gaw myit mang langai sha rai nga ma ai: kadai mung tinang lu ai arai hpe nye a, n nga ai sha, yawng mayawng hpe jawm lang ma ai." (Kasa 4:32)
Rev. Dr. Joseph Yung Wa
Chancellor
Myitkyina Diocese
Myanmar


text:
20 January 2010
“Avatar” sumla hkrung yu ai majaw masha langai si
Sai lung ana lu ai Taiwan la langai mi gaw, ya yang e grai mying gumhkawng nga ai “Avatar” sumla hkrung sa yu ai a marang e, nau myit kahpra lai mat ai majaw, bawnu sai lam di ana (stroke) byin nna si mat ai lam, shi hpe gawn lajang ai sarawun hpe lakap nna chye lu ai.
Kuo mying ai la dai gaw, ndai shata praw daw hta Taiwan a dingdung maga na Hsinchu mare kaw dai “Avatar” sumla hkrung hpe yu nga ninglen e sha, nga n-pyaw wa ai lam a majaw tsi rung de woi sa mat wa ai. Nan Men General Hospital du ai shaloi Kuo gaw, sai lung ana (hypertension) a majaw, malap taw nga ai rai nna, jep sagawn yu ai shaloi shi a bawnu hta sai htaw ai lam (brain haemorrhage) byin nga ai lam hpe mu lu ai. ‘Ana a kumla hpe yu yang, byin mai ai lam gaw dai sumla hkrung hpe yu ai lam a majaw nau myit kahpra lai mat nna byin ai lam re’ nga nna ahkyak ahkya machyi masha gawn lajang gawk (emergency room) na lithkam sarawun Peng Chin-chih AFP hpe tsun ai.
Kuo gaw dai bawnu hta sai htaw ai lam a majaw, nhtoi (11) ya na ai hpang si mat ai. Ndai lam gaw, Director James Cameron woi hkrang shapraw ai “Avatar” mying ai hpungtang sumroi (science-fiction) sumla hkrung hpe yu ai lam hte lakap nna nambat langai ngu na si hkrung si htan lam re, nga nna The China Times shilaika hta tsun da nga ai.
Sumla hkrung hte seng ai ‘Blog’ ni law law hta mung, ndai “Avatar” zawn re ai 3D sumla hkrung ni hpe yu ai lam a majaw, baw machyi ana (headache), baw sin ana (dizziness), kraw galau ana (nausea) hte myi map map ai ana (blurry eyesight) ni byin hkrum hkra ai lam lajin laroi ga (complaint) ni law law hpe mung mu lu nga ga ai rai.--The Straits Times
Posted by KBG at 9:41 AM 3 comments
14 January 2010
Ladu shalai TV yu ai lam gaw masha hpe asak kadun shagun nga ai
Shadawn sharam nnga ai sha Television (TV) hpe ladu shalai yu ai lam gaw, shinggyim masha hpe asak kadun shangun chye nga ai lam hpe, Australia mungdan hta sawk sagawn lu nga ai. Aten masat tawn nna TV hpe shadawn sharam rai yu yu re ai masha ni hte shingdaw nna yu ga nga yang, shani shagu lani mi hta aten hkying hkum (4) hta jan ai hku TV yu nna aten jahtum ai masha ni hta, jau jau asak sumdoi chye ai baw lam ni amyu myu byin chye nga ai.
Ndai zawn, TV pat (screen) kaji hpe aten galu galang yu ai lam gaw, anhte shinggyim masha ni a salum (heart) a matu mung n-kaja ai lam rai nga ai, nga nna “The Journal of the American Heart Association” hta dip shabra ai sawk sagawn laika hta mu lu nga ai.
Gabaw amyu myu a majaw jau jau si hkrung si htan byin hkrum hkra chye ai lam ni gaw - TV hpe lani mi aten hkying hkum (2) n-hpring ai hku yu yu re ai masha ni hte shingdaw yu ga nga yang - TV hpe lani mi hkying hkum (4) a lahta de yu yu re ai masha ni hta, tsalam shadang (46) grau law nga ai lam hpe, sawk sagawn ninghkring David Dunstan hpe lakap nna chye lu ai. Salum sai lam gyip ana (cardiovascular disease) byin na matu tsalam shadang (80) jat ya nga ai lam hpe mung, dai ninghkring wa matut tsun lai wa sai rai.--AFP
Ndai zawn, TV pat (screen) kaji hpe aten galu galang yu ai lam gaw, anhte shinggyim masha ni a salum (heart) a matu mung n-kaja ai lam rai nga ai, nga nna “The Journal of the American Heart Association” hta dip shabra ai sawk sagawn laika hta mu lu nga ai.
Gabaw amyu myu a majaw jau jau si hkrung si htan byin hkrum hkra chye ai lam ni gaw - TV hpe lani mi aten hkying hkum (2) n-hpring ai hku yu yu re ai masha ni hte shingdaw yu ga nga yang - TV hpe lani mi hkying hkum (4) a lahta de yu yu re ai masha ni hta, tsalam shadang (46) grau law nga ai lam hpe, sawk sagawn ninghkring David Dunstan hpe lakap nna chye lu ai. Salum sai lam gyip ana (cardiovascular disease) byin na matu tsalam shadang (80) jat ya nga ai lam hpe mung, dai ninghkring wa matut tsun lai wa sai rai.--AFP
Posted by KBG at 9:36 PM 0 comments
06 January 2010
FIFA WORLD CUP labau kadun
Tara salang mung rai, hpaga la mung rai, re ai hta sha n-ga, lagawdin ginsup ai lam hpe mung grai sharawng shara re ai Jules Rimet (1873-1956) mying ai French la langai mi a marang e FIFA WORLD CUP ngu ai ginsup shingjawng poi kaba byin pru wa ai lam rai nga ai. Shi gaw 1924 ning hta Paris kaw galaw lai wa ai Olympic mungkan ginsup poi (Olympic Games) aten na FIFA mungbawng hpung a malawm langai mi mung rai nga ai. Dai Olympic gimsup poi hta Uruguay mungdan a lagawdin ginsup shingjawng poi awng pandang lu ai lam hpe yu mada nga let sha, mungkan mungdan ni yawng hte seng ai, lagawdin san san shingjawng ai baw ginsup poi kaba langai mi hpe gyin shalat la na matu, myit manaw (idea) lu wa ai lam rai nga ai.
Ndai zawn shi a WORLD CUP ngu ai lagawdin san san shingjawng ai baw ginsup poi myit manaw tang madun dan ai lam hpe, 1928 ning hta Amsterdam mare kaba e FIFA malawm ni jawm hkap la lai wa ai lam rai nna, de a hpang e Spain mungdan Bercelona mare kaba e bai galaw ai laksan FIFA rapdaw zuphpawng a marang e, shawng ningnan lang na WORLD CUP hpe Uruguay mungdan hku nna madu tai let galaw sa wa na matu, jawm myit hkrum dawdan lai wa sai. De a majaw, 1930 ning hta Uruguay mungdan gaw shi a mungdan shanglawt lu ai 100 ning hpring Jaw poi hte dai shawng ningnan lang na WORLD CUP ginsup shingjawng poi kaba hpe galaw masat lai wa sai lam hpe mu lu ai.
(Jules Rimet gaw French Lagawdin Munghpawm Hpung a Tingnyang Up magam lit hpe 1919-1946 laman hta gun hpai lai wa sai wa rai nga ai zawn, “the Federation Internationale de Football Association (FIFA)” ngu ai Mungdan ga daga Munghpawm Lagawdin Hpung a Tingnyang Up magam lit hpe mung 1921-1954 laman hta lit la gun hpai lai wa sai wa rai nga ai.)
FIFA WORLD CUP awng padang lu lai wa sai mungdan ni
1930 – Uruguay: Uruguay
Uruguay Vs Argentina (4-2)
1934 – Italy: Italy
Italy Vs Czechoslovakia (2-1)
1938 – France: Italy
Italy Vs Hungary (4-2)
1950 – Brazil: Uruguay
Brazil Vs Uruguay (1-2)
1954 – Switzerland: West Germany
West Germany Vs Hungary (3-2)
1958 – Sweden: Brazil
Brazil Vs Sweden (5-2)
1962 – Chile: Brazil
Brazil Vs Czechoslovakia (3-2)
1966 – England: England
England Vs West Germany (4-2)
1970 – Mexico: Brazil
Brazil Vs Italy (4-1)
1974 – West Germany: West Germany
West Germany Vs Netherlands (2-1)
1978 – Argentina: Argentina
Argentina Vs Netherlands (3-1)
1982 – Spain: Italy
Italy Vs West Germany (3-1)
1986 – Mexico: Argentina
Argentina Vs West Germany (3-2)
1990 – Italy: West Germany
West Germany Vs Argentina (1-0)
1994 – USA: Brazil
Brazil Vs Italy (3-2, Penalty)
1998 – France: France
France Vs Brazil (3-0)
2002 – Japan & South Korea: Brazil
Brazil Vs Germany (2-0)
2006 – Germany: Italy
Italy Vs France (5-3, Penalty)
Posted by KBG at 8:46 AM 0 comments
Labels: Education
03 January 2010
Myen mung asuya magam gun ni hpe shata shabrai Ks.20,000 hpra jat ya na
Myen Asuya gaw 31 January 2010 kaw nna shi a mungshawa magam gun (civil servants) ni hpe shata shabrai (salary) Ks.20,000 hpra bai jat ya na hku re lam, lithkam salang langai hpe lakap nna chye lu ai. Ndai zawn, shata shabrai jat ya ai lam hpe hkam la lu na ni gaw, shata shabrai shata mi Ks.15,000 hpra lu ai ni kaw nna - shata shabrai shata mi Ks.80,000 hpra lu ai ni kaw du hkra rai na lam chye lu ai.
Ya yang e shata shabrai shata mi Ks.100,000 a lahta de lu nga ai ni a matu chyawm gaw, kaga alak mi jat na lam nnga ai lam hpe mung, na chye lu ai. Ndai hpe yu yang, shata shabrai jat ya ai lam gaw, gun rai manu ni laja lana rawt wa ai lam ni a majaw mayak mahkak lam ni law law hpe hkrum hkra nga nna a-put a-ngun nga nga ai, shata shabrai nem ai, asuya magam gun ni hpe myit shayu ya ai – myit shapyaw ya ai – lam rai nga ai hta sha n-ga, du wa na hkyen nga sai “2010 Ra Lata Poi” hpe mungshawa ni n-gun jaw, shang lawm madi shadaw, lawm na lam hpe myit mada yaw shada ai lam rai nga ai lam hpe mung, mu lu ai.
Ndai lam hte seng nna, tara shang n-dau shana ai lam ni nnga shi ai rai tim, mugun masha (employees) ni hku nna gaw chye da ngut chyalu rai nga sai lam hpe mung, na chye lu ga ai rai.--The Straits Times
Ya yang e shata shabrai shata mi Ks.100,000 a lahta de lu nga ai ni a matu chyawm gaw, kaga alak mi jat na lam nnga ai lam hpe mung, na chye lu ai. Ndai hpe yu yang, shata shabrai jat ya ai lam gaw, gun rai manu ni laja lana rawt wa ai lam ni a majaw mayak mahkak lam ni law law hpe hkrum hkra nga nna a-put a-ngun nga nga ai, shata shabrai nem ai, asuya magam gun ni hpe myit shayu ya ai – myit shapyaw ya ai – lam rai nga ai hta sha n-ga, du wa na hkyen nga sai “2010 Ra Lata Poi” hpe mungshawa ni n-gun jaw, shang lawm madi shadaw, lawm na lam hpe myit mada yaw shada ai lam rai nga ai lam hpe mung, mu lu ai.
Ndai lam hte seng nna, tara shang n-dau shana ai lam ni nnga shi ai rai tim, mugun masha (employees) ni hku nna gaw chye da ngut chyalu rai nga sai lam hpe mung, na chye lu ga ai rai.--The Straits Times
Posted by KBG at 12:31 AM 1 comments
01 January 2010
2010 hta Myen mungdan kata Telephone shaga manu htam lahkawng rawt na
01 January 2010 kaw nna gaw Myen mung mungdan kata Telephone shaga manu ni htam lahkawng rawt sana re lam, seng ang ai hkring mang dap (ministry) shiga lawk kaw nna shiga pru wa ai. Ndai lam ni hpe tara shang n-dau shana ai lam rai nnga shi ai rai tim, mungdan kata na Telephone shaga manu ni hpe minute mi hta Myen gumhpraw Ks.50 du hkra sharawt jahpu dat na hku re lam, sumtsan shiga matut mahkai dap (telecommunications) lithkam salang langai mi AFP hpe tsun ai lam hta lakap nna chye lu ai.
2009 ning shaning htum hkra aten na Telephone shaga manu ni gaw, Landline kaw nna shaga ai rai yang minute mi hta Ks.15 hpra rai nna, Mobile kaw nna shaga ai rai yang gaw minute mi hta Ks.25 hpra hkrat ang ai lam rai nga ai. Ya na zawn, mungdan kata Telephone shaga manu ni hpe sharawt dat ai rai tim, “Overseas Calls” manu ni gaw shawoi na manu ni hte maren naw rai nga na re lam hpe mung, dai lithkam salang wa kahtap nna tsun lai wa sai rai.--The Straits Times
2009 ning shaning htum hkra aten na Telephone shaga manu ni gaw, Landline kaw nna shaga ai rai yang minute mi hta Ks.15 hpra rai nna, Mobile kaw nna shaga ai rai yang gaw minute mi hta Ks.25 hpra hkrat ang ai lam rai nga ai. Ya na zawn, mungdan kata Telephone shaga manu ni hpe sharawt dat ai rai tim, “Overseas Calls” manu ni gaw shawoi na manu ni hte maren naw rai nga na re lam hpe mung, dai lithkam salang wa kahtap nna tsun lai wa sai rai.--The Straits Times
Posted by KBG at 12:46 AM 0 comments
Subscribe to: Posts (Atom)


text:
Dusat dumyeng malen pyen u ni a zuphpawng kaw Salang Prangtai, Salang Pyilan, Salang Lagang ni tsun ai ningmu ni hpe n hkan na dep dat ai hpu nau ni a matu kadun mi ka shaleng dat ai.
PYILAN:- Anhte gaw kaji htum ai u amyu raitim Karai Kasang a chyeju majaw n-gun ja htum ai singkaw tu ga ai. Mungkan ting pyen hkawm lu ai hta n-ga, panglai nammukdara ni hpe pyen lai hkawm na matu lit n li dum ga ai. Dai hta n-ga, hkum kaji ai majaw kade shim ai masha ni a zuphpawng kaw hkan shang dung timung, n mu dat ma ai. Ga shadawn:- 29-31 July 2013 laman Thai-Myenmung jarit shara mi kaw galaw ai United Nationalities Federal Council (UNFC) zuphpawng kaw mung npawt ndung hkren sa lawm wa saga ai raitim shing ran sha pyi n hkan mu dat ma ai. Dai zuphpawng kaw Myenmung ting na rawt malan hpung kasa ni, mungmasa hpung shagu na kasa ni, amyu shayi hpung kasa ni, ramma hpung kasa ni kaw na sa shang lawm tang madun ma ai hte maren, Wunpawng Myusha ni a gawng malai hku nna, Rev. Dr. Maran Ja Gun gaw Myenmung ting a matu grai manu rawng ai ningmu ni tang madun wa sai.Sara Kaba a sumtang hta, Myenmung a mungmasa lam, sut masa lam, hpyen masa lam, nga sat nga sa lam zawn re ai hkum sumhpa hte seng nna, lai wa sai ten na lam, dai ni na lam ni hpe kade mung n shanang ai ading rai maram masam dan let Myen asuya gaw bum nga masha ni a ntsa kade magyi magaw ai myit jasat lang wa sai lam shadan shadawng dan ai. Matut nna du na ra ai ten ni hta Myenmung na myusha bawsang ni yawng gaw rap rap ra ra kahkyin gumdin wa nga ai UNFC kaw hkum shagu hta lit nga ai hte maren tinang tsap nga ai shara kaw na dang di dang dep ai atsam hte shang lawm na matu hpaji jaw wa ai. Dai hta n-ga, na chying ahkyak ai ningmu ni hpe shadan shadawng nhtawm manu grai kaba ai ningmu ni mung jaw wa sai. Shing rai Sara Kaba a sumtang gaw madat la nna hkan shadik shatup la ging ai ningmu nan rai sai, nga nna dai zuphpawng kaw na hkam la wa masai. Dai zawn rai hkam la ai ningmu hta shadik shatup sa ai gaw Myenmung simsa lam lu wa na matu npawt nhpang rai na re, nga nna tsun ai hpe mung jawm na wa saga ai.
LAGANG:- Dai ni na Myen asuya a policy gaw shawng de na hte n bung sai. Bum nga masha ni lu ging ai ahkaw ahkang lu wa na hte seng nna constitution kaw ka bang na matu hkyen wa masai. Grau nna mungmasha ni ra sharawng nga ai democracy hte federal ahkaw ahkang jaw na matu Pinlung myit hkrum zuphpawng hta grau kaba ai zuphpawng hpe Nepyidaw kaw galaw ya na matu mung tsun nga masai. Nga shara htingra n lu ai mungmasha ni hpe mung lajang ya wa nga masai lam na chye lu ai. Dai majaw maigan masha chyasam ni pyi Myen asuya a policy hpe kam let ja gumhpraw arang kaba ni shaw nna Myenmung kaw bungli kaba ni sa galaw hpang wa nga masai. Shing rai galai shai wa ai masa hta hkan nna Wunpawng Myusha ni mung ningmu hkan dep let ta tut kaw mung madang hkan dep ra sai ngu mu ai.
PRANGTAI:- Salang nan tsun mat wa ai ningmu ni hpe ntsa lam hku yu dat yang yawng gaw hkrak sha nan rai nga sai. Raitimung ningmu nkau a ntsa sung sung myit yu ra na re. 1963 ning na Myen asuya a shim dik chyinghka la zuphpawng kaw daw dan ai mungmasa ladat gaw:-
1. Mungdan kata na lu su ai ni hte hpaji rawng ai masha ni hpe mungdan kata kaw na pru mat wa hkra ladat shaw na.
2. Naw ngam nga ai lu su masha ni hte hpaji chye ai ni gaw asuya hpe madi shadaw ai ni rai ra na.
3. Mungdan ting matsan mat hkra galaw na.
4. Bum nga masha ni a laili laika hte htunghking hpe shaprai kau ya na.
5. Htunghking hte sutsu lam gaw HKA (water) rai nna, rawt malan hpung ni gaw NGA (fish) ngu mayu ai re. HKA hkyet mat jang NGA ni si mat ma sana. Lachyum gaw mungmasha ni matsan dik htum jang bum nga masha ni hte rawtmalan hpung ni hpe shamyit kau lu ai rai sai.
6. Rawt malan hpung ni hte bumnga masha ni hpe shamyit kau lu ai hte hpyendap gaw mungmasha ni kaw na lata shalun dat ai asuya hpe shalat ya nna, dai asuya gaw mungdan hpe democracy hku woi awn sa ai asuya rai wa nna mungmasha ni yawng kaw na jawm madi shadaw la ai zawn maigan mungdan ni mung madi shadaw wa na. Dai shaloi Myenmung gaw mungkan kaw danhkung gumhkawng ai mungdan byin tai wa lu na, nga ai.
2. Naw ngam nga ai lu su masha ni hte hpaji chye ai ni gaw asuya hpe madi shadaw ai ni rai ra na.
3. Mungdan ting matsan mat hkra galaw na.
4. Bum nga masha ni a laili laika hte htunghking hpe shaprai kau ya na.
5. Htunghking hte sutsu lam gaw HKA (water) rai nna, rawt malan hpung ni gaw NGA (fish) ngu mayu ai re. HKA hkyet mat jang NGA ni si mat ma sana. Lachyum gaw mungmasha ni matsan dik htum jang bum nga masha ni hte rawtmalan hpung ni hpe shamyit kau lu ai rai sai.
6. Rawt malan hpung ni hte bumnga masha ni hpe shamyit kau lu ai hte hpyendap gaw mungmasha ni kaw na lata shalun dat ai asuya hpe shalat ya nna, dai asuya gaw mungdan hpe democracy hku woi awn sa ai asuya rai wa nna mungmasha ni yawng kaw na jawm madi shadaw la ai zawn maigan mungdan ni mung madi shadaw wa na. Dai shaloi Myenmung gaw mungkan kaw danhkung gumhkawng ai mungdan byin tai wa lu na, nga ai.
Raitimung, ta tut kaw byin pru wa ai gaw, Myenmung gaw mungkan kaw matsan htum ai madang kaw du nga sai raitim, bum nga masha ni a laili laika htunghking hte rawtmalan hpung ni gaw dingyang naw grin nga ai hpe mu yang Myen asuya gaw zai ladat nnan galai ra manu ai. Mungdan gaw matsan htum ai madang kaw du nga sai majaw mungmasha ni lata sharawt dat ai asuya n shalat shapraw yang n mai sai majaw Tein Sein woi awn ai asuya hpe shalat shapraw dat manu ai. Maga mi de rawtmalan hpung ni hpe shamyit kau lu sai lachyum hku nna Border Guard Force (BGF) de shang shangun malu dat manu ai. Dai ladat ni yawng gaw rawtmalan hpung ni hpe yu tawt kau ai masing ni hkrai rai wa sai majaw myi kyaw ai magwi a nam ganaw ai hte bung wa manu ai.
Nga shara n lu ai ni hpe hting ra jaw wa magang sai lam ndau nga ai lachyum gaw, lawu ga hkan nta nlu nna hpyi sha hkawm ai ni hte htawng kaw na pru wa ai ni hpe anhte a buga de woi lung wa nna Wunpawng Myusha ni kaw na kashun zing la ai lamu ga ni hpe garan ya ai lam, buga na num sha ni hpe hkan roi rip tawn nna atik anang da ma shang ai zawn rai nna dai nta a madu shatai la ai zawn re ai hpe hting ra ni garan ya ai hku nna shatsawm tsun la ai ladat lang nga ma ai. Dai zawn re ai masing hte zing la ai yi sun hkau na hting ra ni yawng gaw sum mat ai nga na n re. Lani mi na ten hta Yehowa nan lajang ya na re majaw kam sham ai myit hte ja ja kyu hpyi nga ga.
Dai ni na ten hta bum nga masha ni hte rawtmalan hpung ni gaw prat hta hkan nna rawt jat dum hprang wa ai ni rai nna, hpa lam hta mung kahpring kahpran shamu shamawt wa ai aten mung rai nga sai. Shing rai lai wa sai ten ni hta Myen asuya gaw bum nga masha ni hte rawtmalan hpung ni ra sharawng ai ga si ga ngau hkaw mi pyi n lang ai, shamyit kau na matu jahkrit wa ai hkrai rai wa masai. Dai zawn re ai ladat hte awngdang ai lam n lu wa ai majaw dai ni na ten hta bum nga masha ni hte rawtmalan hpung ni ra sharawng ai ga si ga ngau ni galai lang nhtawm ladat nnan lang wa nga masai hpe asan sha jawm mu nga ga ai. Myen asuya ni ding yang tsun wa ai gaw, "Taing yin ta dwi ha tik yu ta ja de" nga nna manya shachyoi wa masai. Anhte gaw dai zawn rai yu roi nna manya shachyoi ai hpe hkam la nna, gram la lu ai atsam rawng ai ni rai nna, dai ni na ten hta gaw dum hprang wa ai ni rai nga saga ai.
Myen asuya gaw magyi magaw maza mala re ai myit hte simsa lam woi bawng nga dingsa gaw awngdang wa na n re. Dai ni na ten hta President Thein Sein gaw Myenmung simsa sai majaw maigan kaw na sahti ni arang kaba sa bang na matu marawn magang, rawtmalan hpung ni hpe jawm gasat garum na matu marawn nga ai lachyum rai nga ai hpe asan sha mu ya nga masai. Raitimung, la ma hpraw san ai myit jasat hte simsa lam matut mahkai wa ai rai yang, aten kadun laman Myenmung gaw ngwi pyaw simsa wa lu na re.
Ya hte galaw lai wa ai UNFC zuphpawng kaw sa du lawm ai mungdan ting na kasa ni yawng gaw 2008 ning na Myen asuya a constitution hpe ahkum ara jawm ninghkap kau nna mungdan hte htaphtuk ai Federal Constitution nnan bai jahtuk ka shalat la na matu myit hkrum masai. Myen asuya gaw UNFC kaw rawt malan hpung 11 lawm ai hta na hpung 10 gaw simsa lam hkap la masai nga nna mungkan kaw hkan ndau nga timung, law malawng hpyen man kaw naw kasat nga ai zawn mungmasa lam yan hta mung ta tut gasat sa wa nga ai hpe mu lu ai. Atsawm dinglik shingdaw maram yu yang, KIO ningbaw ningla ni lahkam sa wa nga ai mungmasa, hpyen masa lahkam shagu kaw sung sung myit sumru yu nna lahkam sa wa nga ma ai ngu maram ai.
Mungdan ting a mabyin masa hpe maram yu yang, majan gaw matut nna laja lana byin wa na masa nga ai. Myen asuya gaw mungdan a sinna maga de majan byin wa na hpe tsang ai majaw tau nna jahkrit tawn ai nga yang, ya gaw dai maga de na ni hkrit jin wa manu ai. Shanhte a kanu kawa, kashu kasha, kahpu kanau, makyin jinghku ni wunawng uwa hpe katsing hprap hprap sumpum tawn nna nat sat katut ai hpe mu ma yang, shanhte a hkrit ai myit gaw nhtang hku she rai mat manu ai. Shing rai Myenmung a masa gaw kadai n ra sharawng timung yen n lu, hpang jahtum majan kaba hte ginchyum dat nhtawm lu wa ai mahtai gaw, prat chyanat rai n lu yu ai ngwi pyaw simsa ai namchyim hpe myusha ni yawng jawm hkam sha lu na re ngu kam let shakut sa wa ga law.
Puk Dun
By JPKS


text:
Manang Ni
-
WA SHAKAWN MAHKAWN NI1 week ago
-
-
Blog address galai sai lam.2 years ago
-
-
Myanmar Census 2014.2 years ago
-
-
-
-
-
-
-
-
-
-
24 May 2009
KAF Statement Ah Daw Dan Ai Lam
Sunday, May 24, 2009 | Laika Ka Ai Shanghtin
KAF Kaw na statement hpe bai mara dat ya n ngai myit su ni hku na n du sa lawm ai manaw manang ni hpe email hku sa ya ai laika re, email kaw n lu hti ai ni matu myit mada let..
N’dai zuphpawng hta marai (11) lawm ai Bumhkang Komiti (KAF Steering Committee) hpe hpaw hpang tawn sai rai n’na, shawng lam matut galaw sa wa na hte amyu sha lam yan n’tsa mu mada ai lam hpe lawu na hte maren shana dat ga ai.
Zuphpawng hta bawng ban ai lam law law hta na, ya hkyak hkyak byin nga ai Wunpawng mungdan shanglawt hpyen dap hkrang galai shai na matu Myen hpyen dap kawn shadut wa ai lam hpe mung ahkyak la bawng ban ga ai.
Kachin Affairs Forum (K A F)
Official Statement
May 21, 2009May 20-21, 2009 hta America mungdan, Omaha mare kaw galaw ai Kachin Affairs Forum (KAF) gaw Wunpawng amyu sha yawng myit hkrum let awng dang lam de rawt jat sa wa lu na hpe madung dat n’na yawng shang lawm bawng ban mai ai shara langai byin tai wa lu na matu yaw shada let hpawng de mahkrun jun da lu sai.
N’dai zuphpawng hta marai (11) lawm ai Bumhkang Komiti (KAF Steering Committee) hpe hpaw hpang tawn sai rai n’na, shawng lam matut galaw sa wa na hte amyu sha lam yan n’tsa mu mada ai lam hpe lawu na hte maren shana dat ga ai.
- Wunpawng Amyusha ni hta hkrum hkra byin pru nga ai lam ni hpe ladat amyu myu hku n’na amyu sha yawng a matu akyu pru wa lu hkra hting lu hting-lai ya na.
- Amyusha lapran mung masa hte myutsaw myit su-hprang wa lu na matu shakut sa wa na.
- Amyusha ting a lu-ging lu-ang ai ahkaw ahkang tup hkrak lu wa hkra uhpung uhpawng shagu hte matut mahkai n’na, tatut magma bungli byin wa lu hkra shakut sa wa na.
Zuphpawng hta bawng ban ai lam law law hta na, ya hkyak hkyak byin nga ai Wunpawng mungdan shanglawt hpyen dap hkrang galai shai na matu Myen hpyen dap kawn shadut wa ai lam hpe mung ahkyak la bawng ban ga ai.
- Wunpawng Mungdan Shanglawt Hpung KIO kawn KIA hpyen dap a shawng lam lahkam hte seng n’na buga shagu na mungshawa salang ni hte maigan du nga ai Wupawng amyu sha yawng hpang de ningmu ni tang shawn na matu saw shaga ai lam hpe hkap tau la ga ai.
- Grin nga ai Wunpawng Mungdan Shanglawt Hpyen dap a hkrang galai shai na hpe byin pru wa na rap-ra ai Myen mungdan atsuya hte she sung-sung li-li bawng jahkrup ngut ai hpang daw dan na lam hpe madi shadaw ga ai.
- Wunpawng Mungdan Shanglawt Hpyen Dap ngang grin sa wa lu na matu galaw sa ai lahkam shagu hta Wunpawng amyu sha yawng hte hkut-hkut nai-nai bawng ban jahkrup n’na galaw sa wa na hpe ra sharawng ga ai.
Amyusha Lam Yan hta
Kachin Affairs Forum (Steering Committee)
Kachin Affairs Forum (Steering Committee)
Labels: ShiGa
Subscribe to: Post Comments (Atom)


text:
Manang Ni
-
WA SHAKAWN MAHKAWN NI1 week ago
-
-
Blog address galai sai lam.2 years ago
-
-
Myanmar Census 2014.2 years ago
-
-
-
-
-
-
-
-
-
-
10 Mar 2012
Dutch channel interview with Daw Aung San Su Kyi
Saturday, March 10, 2012 | Laika Ka Ai Shanghtin
2003 hta Nederland Vara tv channel kaw na madun mat wa ai "Daw Aung San Su Kyi" hte internet view da ai lam re, Dutch ni interview gade chye view ai ngu gaw view gatut sha ga ai ni she grau chye na sai, dai lam hte seng na sawng jang baw machyi wa ai :) Hpa rai tim chye ging ai mu ging ai lam ni hpe n dai interview kaw mu lu na re myit lawm ai ni yu la ga, hpa mung chye da ai gaw n shut ai :)
Labels: ShiGa
Subscribe to: Post Comments (Atom)


text:
Maigan myu sha ni nkau myi hte hpu nau Hkang,Mon,Myen hpung gyi,Sumlahkrung ning hkring kyaw tu ni pyi an hte Kachin hpe matsan dum myit hte naw karum ya nga ai.An hte jinghpaw wunpawng myu sha nkau myi gaw n garum ai hta n ga myusha shada byet tai nna ding bai ding na jaw nga ai.Karai wa e ndai ni a myit masa galai shai nna myu sha shada lawan zin lum lu u ga kyu hpyi ai law.Dai sadi run ai myusha byet ni Kade a matu wa shakut nga ai kun asan sha chyena shangun ya mi ga law."He sadi run ai byet tai taw ai wa nang," Tinang sai daw sai chyen ni sum machyi jam jau,sihtum wa ai lam hpe nang mu lu nna myit pyaw nga a ni?Lani myi na baw kaw dai nang kam ai Myen tsadan wa adup dumpa kau ya na dum nga a ni?Karai wa e ndai sadi run ni a shu mashi shumasha prat ding sa yu azi je yang ya mi ga law.
-------------------------------
PAN SE SA LAM KAW GAP
November (27) Laban,
November (26) ya jahpawt daw hkying (7:30am) ram hta Wunpawng Mungdan Shanglawt Asuya Ba (5) Ginra rai nga ai Namsan Yang a sinna ding dung mile (2) ram tsan ai Pan Se sa lam gaw KIA myu tsaw share shagan ni hte myen asuya a hka-ma-ya (384) na hpyen hpung ni gasat lai wa sai lam na chye lu ai. N dai hta myen maga na (2) si hkrum wa sai lam hpe mung matut chye lu ai.
-----------------------
SHA EIT PA KAW GAP
November (27) Laban,
Wunpawng Mungdan Shanglawt Asuya a Dap Ba (5) ginra rai nga ai Wu Yan sa lam Sha Eit pa kaw Ginjaw Shim Hpung na Dujum Brang Dut woi awn ai myut saw hpyen hpung ni hte myen asuya dap hka-la-ya (40), hka-ma-ya (383), (384) ni November (26) ya jahpawt daw hkying (9:25am) ram hta laja lana gap gasat ai lam na chye lu ai. N dai gasat ai hta KIA myu tsaw share shagan (3) hkrat sum nna, (4) hkala hkrum wa sai lam hte myen maga na hkrat sum ai lam hpe hkrak n chye lu shi ai.
-----------------------
MARU, AU RA KAW MYEN HPE HKAP GAP
November (27) Laban,
Wunpawng Mungdan Shanglawt Asuya a Dap Ba (3) ginra rai nga ai Sinlum Kaba kawn Maru, Au Ra de yu wa ai myen hpyen hpung ni hpe KIA myu tsaw hpyen hpung ni November (26) ya shana de hkying (6:30pm) ten hta hkap gap ai majaw gasat poi byin wa sai lam shiga na chye lu ai.
------------------------
HPUNDU KAWNG DE MYEN 10 JAN HKRAT
November (27) Laban,
November (26) ya shani daw hkying (2:00pm hte (3:00pm) lapran Wunpawng Mungdan Shanglawt Asuya a Dung (1) na KIA myu tsaw share shagan ni hte mung shawa hpyen hpung (MHH) ni gaw Kaihtik makau Hpundu Kawng mayan hta myen asuya hpyen hpung ni hte gap gasat ai lam byin wa sai lam na chye lu ai. Myen maga na marai (10) jan hpe lu gap kau sai lam mung na chye lu ai.
----------------------
MAM CHYANG HTE GAI HTAU KAW GAP
November (27) Laban,
Wunpawng Mungdan Shanglawt Asuya a Dung (27) gin rai rai nga ai Mam Chyen hte Gai Htau maga de Dung (27) na KIA myu tsaw share shagan ni hte myen asuya hpyen dap tat-ma (99), (11) pawng hpawm dap ni hte November (26) ya jahpawt daw hkying (10:30am) ram hta laja lana gasat lai wa sai lam na chye lu ai. N dai gasat poi hta myen de na marai (20) jan si hkrum wa sai lam hpe mung na chye lu ai.
---------------------
DU KABA TU JA WOI AWN HPUNG NI MYEN HTE GASAT
Wunpawng Mungdan Shanglawt Asuya a Dap Dung (15) ginra rai nga ai Mamda, Hpakawn, hte Hka Rawm kawng ni hta ZD 254 na Du Kaba Tu Ja woi awn ai KIA myu tsaw share shagan ni kawn myen tai hpyen ni hte November (26) ya shana de (5:30pm) ten hta gap gasat lai wa sai lam shiga na chye lu ai.
--------------------
SHAKUM YANG KAW GASAT
November (27) Labang,
Wunpawng Mungdan Shanglawt Asuya Dung (3) na KIA myu tsaw share shagan ni gaw Shakum Yang hkau na pa de du nga ai myen asuya tat-ma (88) hpyen hpung ni hte November (26) ya shadaw de maga hkying (3:40pm) ram hta gasat lai wa sai lam shiga na chye lu ai.
---------------------
DUNG (36) GAP, MYEN (6) HKRAT
Noveber (27) Laban,
Sam Mung Muse maga de htu lung wa ai myen hpyen hpung ni hpe Sam Mung daju Dap Ba (4) npu, Dung (36) myu tsaw share shagan ni November (25) ya shani hkying (11:30 am) ten hta Munggu lam , Nawgu, Namsu hte Munggu Manje shara (3) hta ambush hkap gap gasat ai lam na chye lu ai. N dai zawn hkap gap gasat ai hta myen hpyen la marai (6) si nna, marai (4) hkala hkrum ma ai lam na chye lu ai. Munggu Manje makau hta hkap gap ai hta myen ni gaw shanglawt hpyen la ni hpe tam n mu jang, Kawng Kang mare maga de myawk-motar ni hte gap bang wa lam hpe mung na chye lu ai. Matut nna, Hpawng Seng lam de mung myen hpyen la ni bai htu lung wa nga ma ai lam chye buga masha ni kawn na chye lu ai.
MATUT HTI NA »
Labels: Jinghpaw Mung Shiga


text:
Hkawm Wa (Kunle) Rev. Yo Jawng Hawng Hkawng A Magam Gun Prat Labau Kadun
Sawk sagawn ai, Rev. Dr. N-Gan Tang Gun
Mungkan Madang hte Shingdaw Lu ai Sasana Hkrun Lam.
Tsaban 20 ning a kaang prat hta tsaban 21 de du shang wa ai laman, KBC Mungkan hpe kawan hkawm lai wa sai Rev. Yo Jawng Hawng Hkawng (Kunle) hte laika ka ai wa hkrum shaga, san jahkrup yu ai shaloi lu la ai shiga gaw lawu na hte maren rai nga ai.
- Rev. Yo Jawng Hawng Hkawng a magam gun ladaw 54 ning laman shi a lagaw hte hkawm kau da sai hkrun lam yawng gaw deng seng masum mun lahkawng hkying mali (324000 deng) rai sai ngu hkam la nu ai.
- Rev. Yo Jawng Hawng Hkawng mungga tsun shaga ai nawku hpawng, zuphpawng ginra yawng 8100 rai nna,
- Ja Mungdan Hkrun Lam hpe 553 lang; Myit Masin Jamna hpe 185 lang; Amo laika hpe 100; Si Ging ai Yubak Sanit a lam 85 lang hte Hkalup jaw lawm ai masha 2000, hte hkrum sai lam sakse hkam nu ai.
Ndai zawn Mungkan sasana kawan Sara ni hte shingdaw nna hkrun lam hkawm let sakse hkam nga ai Rev. Yo Jawng Hawng Hkawng a labau kadun hpe mung lawu na hte maren bai nhtang myit yu let n-gun la ga.
- November 24, 1924 ning, Salang Yo Jawng Lum Hawng hte Zetau Lum Naw a dinghku kaw nna shangai wa sai.
- September 9, 1934 ning hta hkalup hkam la nna nga nga yang, Japan majan byin ai majaw 1941 ning kaw nna 1945 ning du hkra Jinghpaw Leve hpyen lahkawn ai de shang lawm let, Mungdan hpe makawp maga ai bungli hta gun hpai lai wa sai.
- 1946 ning, May 25 ya shani kaw nna Jinghpaw Wunpawng Chyum Jawng (Kutkai) kaw Chyum mungga sharin la lu nhtawm, 1947 ning hta awng pru wa sai.
- 1948 ning kaw nna, Sam mung Ginwang Mung Jet, Loi Ya hte Mungbaw buga hpung ni a kawan sara tai ya let 1951 ning du hkra magam gun lai wa sai.
- 1954 ning kaw nna Jinghpaw mungdaw sasana ginra de lung wa nhtawm, Hkahku mung shara shagu di du kawan hkawm lai wa sai.
- 1949 ning e Sara jan Lahtaw Nang Awng hte dinghku de la nu ai. 1955 ning kaw nna Myitkyina Ginwang a sasana kawa sara bungli hpe hkam la nga yang, 1965 ning, Geis Masat Htingnu kaw sari lu lata mara aya dang hkam la nu ai.
- 1978 ning kaw nna Rev. Yo Jawng Hawng Hkawng hpe, grai ra ahkyak rai nga ai KBC a sasana kawan bungli de madang shatsaw ya ai hkam la nu ai.
- September 13, (Laban hpang manga ya) 2002, ning e Chyum Hkawlik (Nawng Nang) sharin sara/num ni hte jawngma ni hku nna KBC kawan sara Rev. Yo Jawng Hawng Hkawng hpe hkap hkalum, shagrau sha-a ai nawku hpawng galaw let, shi kaw na munggan ni hpe mung hkam la lu saga ai rai.
- 2008 ning March (30) ya shani KTC a Lungseng Jubili Aten hta Makam Kasi shagrau hkrum sai rai.
Sawk sagawn ai, Rev. Dr. N-Gan Tang Gun
Madi shadaw laika ni
1. Laika ka ai wa hte 12th Sept, 2002 ya shana san jahkrup nna lu la ai shiga.
2. Zahkung Yaw Ting. Rev. Yo Jawng Hawng Hkawng hte Sasana Hkrun Lam. KTC, L.Th sawk sagawn laika, 1989.


text:
*by Dr Kha Lum*
*Abraham Dik Hkra Kam*
*Abraham(Father of A Multitude)*
Karai Kasang gaw la chyasi zawn re ai (Hebre 11:12; Roma 4:19) let hkawm ai
manam Arame masha (Tr Jhpr 26:5) Abraham hpe Israela amyu Yuda makam masham,
Hkristan makam masham, Muslim ni a Islam makam masham masum a Kaji Kawa daju
shatai sai. Abraham gaw hkum tsup ra n rawng ai wa n rai. Yubak hta shangai
ai shinggyim masha langai mi sha rai nga ai (ShKd 51:5). Madu jan Sara hpe
Kajan re ngu nna Kaang hkup teng ai ga Lahkawng lang tsun nga ai (NN
12:11-20; NN 20:2-12). Kasha Isak a matu Kaja ai kasi n rai (NN 26:6-9).
Hpara-U hte Abimelek hpe hkrit ai majaw Kadai hpe n map sha tim, masu hpraw
masu nga ai. Masha hpe hkrit ai myit gaw mahkam rai nga ai (Gshg 29:25).
Anhte JW sha ni Kanam makying hpe la ai zawn Israela amyu sha ni mung sai ni
ai Kahpu Kanau shada htinggaw rawn ma ai (Bu hkawm 36:10-11). Kaga taRa
maigan amyu ni gaw Kanam makying, Kahkri, lawu lahta hpu nau shada first
cousin, second cousin nga nna n la n ya hkat ma ai. Abraham a madu an Sara
gaw shi a Kajan mung rai nga ai. Karai Kasang gaw Abraham hpe amyu Kaba
shatai na nga nna ga ndat jaw da sai rai tim (NN 12:2), Abraham myit n dawt
ai majaw Damasku mare na shi a kunhting wa Eliaza hpe sali wunli hkam ai wa
shatai na shakut nga ai. Karai Kasang myit n hkrum jang madu jan Sara hte
jahkrup nna shingnan jan Egutu num Hagara hpe shanhte a htunghking hku lashi
num shatai la sai (NN 16:1-3). Dai majaw, masha a man e nam lawze zawn,
masha yawng hpe hpyen ai wa Ishmaela hpe shaprat dat sai (NN16:12). Masum
ngu na madu jan gaw Ketura rai nga ai (NN 18:12). Rai tim, Abraham gaw shi
nan hkum tsup ai wa n rai tim, n mai byin ai kaw du hkra kam sham nna madat
mara hkan sa nga ai majaw Karai Kasang a jinghku wa, ngu shamying ai hpe
hkam la sai (Yaku 2:23).
Babelon mung Ura mare kaw na Abram (hpang de Abraham NN 17:5, 15) hpe Karai
Kasang shaga ai shaloi shi asak 75 ning rai sai (NN 11:31, NN 12:1-4). Asak
Kaba ai hpang tinang n du yu ai maigan mungdan de bu htawt na ngu ai gaw loi
ai amu n rai. Rai tim, Abram gaw Karai Kasang shaga ai nsen na ai hte
Kalang ta madat mara nna rawt sai (NN 12:4-5). Madu Yersu a sape ni mung
Madu Yesu shaga ai hte rau Kalang ta madat mara nna hkan sa ma ai. Petru
ngu ai Simun hte shi a Kanau Andre, Zebdia Kasha Yaku hte shi a Kanau Yawhan
(Mahte 4:18-22), Hkalup sara Yawhan a sape Yan (Yawhan 1:35-39), Alhpe a
Kasha Lewi (Marku 2:13-14). Tsun ai hpe na ai hte Kalang ta n hkan sa ai
(procrastination) gaw n madat n mara ai hte Maren sha rai nga ai (Yaku
1:22).
Abraham gaw shi a shadang sha shingtai Isak hpe Karai Kasang kaw hkungga
nawng shangun ai shaloi, hpa majaw ngai kaw shaang a ta? nga nna ga san n
san ai sha, Kalang ta myit daw dan ai hte madat mara let Isak hpe Moria bum
de woi lung wa ai. Shi dingla ai hpang lu ai ga ndat hte seng ai shadang
sha shingtai hpe wan nat hkungga nawng ya na lam gaw myit yu yang n dang
hkawn hpa rai nga ai. Ya prat mungdan Asuya ni gaw shadang sha shingtai
hpe hpyen n lahkawn ma ai. Hpyen shang tim majan pa de n shaang ai sha
ginjaw rung kaw hpyen magam gun shangun ma ai. Abraham du nga ai Hkanan
mung hta tinang a shadang sha alat hpe Hkanan hpara kaw wan nat hkungga
nawng ya ai nawku htung nga malu ai. Isak hpe wan nat hkungga nawng na matu
karai Kasang tsun ai shaloi Abraham gaw Karai Kasang bai jahkrung ya lu ai
hpe kam nga ai. Dai kam sham myit a majaw Hkristu garai n paw pru ai ten
kaw nna Abraham hpe ding hpring ai ngu nna Karai Kasang masat ya sai (Roma
4:3; Galati :6).
*DANIELA NDEN JA*
*Daniel(God Is My Judge)*
Daniela gaw Yuda mung kaw na Babelon mung de Nebukhkadneza hkawhkam bawng
rim mat wa ai kaw lawm ai Yuda shabrang rai nga ai. Shi hpe Belteshaza ngu
nna Babelon mying hkap shamying ya ma ai (Daniela 1:6-7). Nebukhkadneza
hkawhkam a lakhtak hta Daniela a manang marai masum Shadrak, Meshak, hte
Abed-nego gaw Babelon hpara hpe mung n daw n jau, hkawhkam wa a ja sumla hpe
mung n naw n ku hkraw ai majaw wan htung hta Kabai bang kau hkrum na rai
yang, "Anhte daw jau ai Karai Kasang gaw grung nga ai wan htung hta na,
anhte hpe shaw la lu na ra ai; hkawhkam wa e, Shi gaw na a lata na mung,
anhte hpe mawai la na ra ai. Shi n mawai la dam timung, hkawhkam wa e, na a
hpara ni hpe anhte daw jau na n rai; nang shadun da ai ja sumla hpe mung
nawku na ga ai n rai, chye nga u, ngu nna hkawhkam wa hpe htan mu ai
(Daniela 3:17-18). Shanhte a makam masham a majaw htam sanit shagrung tawn
ai wan htung hta Kabai bang ai hkrum timung shanhte a kaRa singgawng Langai
mi pyi hkru magyi ai n rai, shanhte a hpun paLawng mung n shai ai hte wan
sama pyi n manam nga ai (Daniela 3:27).
Dari hkawhkam a lakhtak hta munggyi Kaba hte Kaga munggyi ni Daniela hpe
manawn ai majaw, nhtoi sumshi ya laman hkawhkam wa hpe n nawku yang
hkangghkyi nhkun hta jahkrat bang kau hkrum na hkawhkam mungga shapraw
shangun ma ai. Daniela a makam masham a majaw Karai Kasang gaw shi a lamu
Kasa shangun dat nna hkanghkyi
n-gup pat kau ya sai (Daniela 6:22).
Noa mung anhte shinggyim masha ni hta na n hkum n tsup ai masha Langai mi
sha rai nga ai. Shem (Shnahtoi Gam), Ham (Shanchyang Naw), hte Yahpet
(Shanhkyeng La) a Kawa Noa gaw,majoi sha-U hkyet ai hpang sun hkauna galaw
sha nna, tsabyi sun hkai wu ai. Dai tsabyi jahku hpe mung shi lu wu ai rai
nna nang nga ai. Shi a sum Kata e hpun nba n hpun ai taw nga ai (NN 9:20).
Tsa nang bran jang rawt nnna Kasha Ham hpe marsa nga ai. Hkanan gaw dagam
dala hkrum u ga. Kahpu Kanau ni a mayam ni kaw mayam tai nu ga... Hkanan
chyawm gaw shi a mayam tai nu ga (NN 9:20) nga ai hte Maren, mungkan labau
hta shanchyang Naw a aru arat ni mayam tai ma ai. Shem a Karai Kasang
Yehowa gaw A nga u ga nga ai hte Maren, nammuk dra gaw shi a shara hpe lim
kau ai zawn Yehowa a hpung shingkang hpe chye chyang ai lam maungkan ting
pri rai sai (Esaia 11:9, Habakku 2:14). Dai ni mungkan masha wan 6,000 jan
hta Hkristan sasana n shang ai amyu n nga sai. Hkristan sasana n du ai
mungdan n nga sai. Israela a Karai Kasang hpe kam sham ai masha yawng wan
3,000 du wa magang sai. Sasana sara Kaba langai mi gaw "It seems that the
God of the Bible is becoming more and more popular" (Chyum Liaka na Karai
Kasang gaw lani hte lani grau grau mying gumhkawng wa nga ai) nga nna tsun
ai. Karai Kasang Yahpet hpe maden dat nna Shem a sum hkan e nga nga u ga (NN
9:27) nga nna Noa shaman ai hte Maren Uropa masha (Shanhkyen La amyu ni)
America de mungkan nnan(New World) maden jat la lu ma ai. Ya Shem (Shanhtoi
Gam) a buga Asia dan de shanang wa nga ma ai. Noa gaw Majoi sha-U hpe n mu
yu n na yu tim Karai Kasang hkang da ai ga hpe madat mara nna sanghpaw
shachyaw ai majaw shi hte shi a nta masha ni asak lawt lu ma ai. Kam sham
ai hte sha Karai Kasang a chyeju san san hte hkye hkrang la hkrum lu na
kumla rai nga ai (Roma 4:16).
Chyum Laika hta kam sham ai hte asak hrung ai masha law law Karai Kasang kw
na lamik kumla hkam la lu ai sake mu lu ai. Mawshe hte Yawshu galaw ai
lamik kumla ni, Myihtoi Elia galaw ai lamik kumla ni, Myihtoi Elisha galaw
ai lamik kumla ni, Madu Yesu galaw ai lamik kumla 30 jan, Kasa Pawlu galaw
ai lamik kumla ni, Petru Yan Yawhan galaw ai lamik kumla ni hta kam sham ai
majaw manggang hte laja lana machyi makaw ana ni shamai la lu ma ai. Si mat
sai ni hpe bai jahkrung la lu ma ai. Htawng rawng ai kaw na lawt lu ma ai.
Lapu achye ai kaw na mai lu nga ai. Gidon gaw hpyen ma 30 hte sha Midian
hpyen ni hpe gasat dang kau nga ai. Moi Abraham Isak yaku a Karai Kasang
gaw dai ni na anhte Hkristan ni a Karai Kasang nan rai nga ai. Madu Yesu
gaw, mani, daini, htawm hpang prat dingsa maren anga nga ai (Hebre 13:8).
Chyum Laika hta shing ra taRa hku yu yang n mai byin na zawn re ai lam ni
byin ai lam ni ka matsing da nga ai. Big Bang Theory hte Evolution Theory
ngoi Kachyeng nga ai ndai prat hta nga yawng nga pra hpe Karai Kasang hpan
da ai lam anhte gara hku sakse madun na kun? Chyum Laika hta, Isaraela
amyu sha ni masha sen 20 Nawng Hkyeng hpe rap ai lam, Arabia nam mali e
shaning 40 shani shagau U preng sha lai wa ai lam, nhpai lungkring kaw na
hkapawk shapraw ai lam, Yawdan hka hpe jahkring nna rap ai lam, Yawshu prat
hta jan hpe nhtang jahkring kau ai lam, hkawnsek Mari kaw na Chyoipra Wenyi
hku Madu Yesu shangai wa ai lam, wudang ntsa e Hkristu si hkam nna mungkan
masha ni a yubak mara raw dat kau ai lam, Madu Yesu si ai ni kaw na bai
hkrung rawt wa ai lam, shaning 1000 (Millenium) a lam, Amaggedon mungkan
majan a lam, hpang jahtum taRa jeyang na nhtoi a lam, sunsing lamu ningnan
hte ginding aga nnan a lam, htani htana ngarai mung a lam tsun da nga ai.
Anhte a Karai kasang gaw hpa n nga ai kaw na nga yawng nga pra hpe hpan da
ai Karai Kasang (creatio ex nihilo) rai nga ai. N mai byin ai lam ni hpe
shabyin ai Karai Kasang ( the God of the impossible) rai nga ai. *Baw nu
hte myit yang n dang hkawn ai Karai Kasang a ga ndat hpe SU AUM
GUMHTAWM(leap of faith) masa hku hkap la hkan sa yang sha lamik
kumla(miracle) hpe tatut hka, la lu na re.* Karai Kasang kaw sit shang ai
wa gaw Karai Kasang nga nga ai mung, Shi e kam sham ai ni hpe chyeju htang
jaw lu na rai nga ai hpe mung kam sham na rai nga ai (Hebre 11:6). Myi hte
mu lu jang she kam na (Seeing is believing) ngu ai ndai mungkan hta Chyum
Mungga hta rawng ai ga ndat ni hpe gara hku kam lu na kun? Bai hkrung rawt
wa sai Hkrstu gaw Htawma hpe "Nang gaw ngai e mu lu ai majaw sha kam nni? N
mu timung kam sham ai ni gaw A lu ma ai" ngu nna tsun ai (Yawhan 20:29).
Bra hkawm mat ai Israela masha ni (diaspora Jews) hpang de Petru shagun dat
ai Laika hta, " Dai Yesu hpe nanhte n mu yu timung tsawra nga manit dai; Shi
hpe garai n mada mu mu timung Shi hpe kam sham nga ai a gawp e, n dang tsun
hkra dan hkung ai Kabu gara ai hte nanhte Kabu gara nga myit dai rai nna,
myit masin hpe hkye hkrang la ai ngu ai kam sham ai akyu hpe hkam la lu manu
ai" nga nna tsun da ai (I Petru 1:8-9). Baw nu hte n dang myit hkawn lu tim
ding hpring ai wa gaw kam sham ai hte hkrung nga lu na rai nga ai (Habakku
2:6, Galati 3:11; Hebre 10:38).
*Moi hte Ya*
*Isness of Was*
Moi WP sha ni a ji woi ji wa ni nat jaw prat na makam masham mung grai hkik
lai wa masai. Ginhtawng jan shani chyingtung e lamu de na mu shaga nna baren
numraw hpe achye shaw shangun lu ma ai. Nhtu Lakang lung lu ma ai. Jan ga de
lung lu ma ai. Rai tim ji nat hpe tsaw ra hkungga ai majaw nawku ai n rai.
N sharu n shatsang na matu U, wa, yamnga nawng ya nna jaw jau ai rai nga
ai. Sasana sara ni du nna JW sha ni hpe nanhte Hpan wa ningsang Chye wa
ningchyang Karai Kasang hpe hpa majaw n jaw jau myit ni? ngu nna ji Wa ni
hpe san yang, Karai Kasang gaw anhte hpe n Kawa ai gaw...ngu nna hkap htan
ma ai da. Kaga maigan nat hpara ni mung, Hpara-U hkawhkam a mandan sara ni
zawn mau hpa lamik kumla amyu myu galaw dan lu ma ai. WP sha ni a gumgun
gumhpai ni mi rai rai, taRa maigan hpara mi rai rai, mungkan ting na ji nat
ni yawng gaw Satan nat hte shi a salung sala ni sha rai nga ma ai. Dai ni
anhte WP sha ni gaw jinat hta grau ai Karai Kasang htani hatna asak jaw lu
ai Madu hpe nawku daw jau nga sai majaw, kam sam ai hte asak hkrung ra ga
ai. Anhte a ji Wa ni nat Kabai kau nna Hkrsitaan nna tai yang Laban shani
amu bungli n galaw ma ai. Wa la ni Laban shani shan n gap ma ai. Madim n sa
yu ma ai. Nu num ni shatmai lap n di ma ai. Mare Kaba de du ai ni Laban
shani gat n dut ma ai. mari mung n mari ma ai. Laban shani bu hpun paLawng
(Sunday buhpun) san san tawn da ma ai. Bu hpun paLawng nnan mari yang Laban
shani nawku hpawng hta hpun hpang ma ai. Hpung Up sara Langai mi gaw
ballpen nnan mari yang tsi atsawm pru n pru Karai Kasang a mying KK shawng
ka mahkret yu ai lam tsun ai. Madu Yesu Hkristu hpe tinang a Hkyela Madu
ngu nna myit masin hta hkap la kam sham ai hpe n-gup aga hte tsun gara nna
Hkalup hkam la ai hku tatut sakse madun ga ai. Ji Wa ni a makam masham hpe
kasi yu la nna anhte gara hku tatut asak hkrung sakse madun na kun?